
	讜讛讬讜专砖 讗转 讗砖转讜. 驻讬' 讘拽讜谞讟专住 讜讗讬 讛讜讬 诇讜拽讞 诪讞讬讬诐 讙诐 诇讗讞专 诪讬转讛 诇讗 驻拽注 讜讛讜讬 诇讜拽讞 讜讗讬谉 谞专讗讛 讚讛讗 诪讞讬讬诐 讗讬谉 诇讜 讗诇讗 驻讬专讜转 讜谞专讗讛 诇专''讬 诇驻专砖 讚诪讘注讬讗 诇讬讛 讗诐 讘注诇 讬讜专砖 讛讜讬 讗讜 诇讜拽讞 讛讜讬 讘讬谉 诪讞讬讬诐 讘讬谉 诇讗讞专 诪讬转讛 诪讚诇讗 诪驻诇讬讙 诪讬讚讬 讜驻砖讬讟 诪讚专讘讬谉 讚诇讻诇 讛驻讞讜转 讛讜讬 讬讜专砖 诇讗讞专 诪讬转讛 讻讚拽讗诪专 诪转讛 讛讘转 讗诇诪谞转讜 谞讝讜谞转 诪谞讻住讬讜 讗注''驻 砖讛讘注诇 讬讜专砖讛 讗讘诇 诪讞讬讬诐 讗讬谉 诇讛讜讻讬讞 诪讚讘专讬讜 讚讛讜讬 讬讜专砖 讗注''讙 讚拽讗诪专 谞砖讗转 讛讘转 讗诇诪谞转讜 谞讝讜谞转 讚讛讗 讗驻讬诇讜 讛讜讬 诇讜拽讞 诪讞讬讬诐 拽讗诪专 砖驻讬专 .. 讚谞讝讜谞转 砖转讜讻诇 诇诪讻讜专 讛讙讜祝 诪讞讬讬诐 讜讛驻讬专讜转 诇讗讞专 诪讬转讛 讻讬讜谉 讚讘注诇 讬讜专砖 讛讜讬 诇讻诇 讛驻讞讜转 诇讗讞专 诪讬转讛 讜诇讛讻讬 拽讗''诇 讗讘讬讬 讜讗讬 诇讗讜 讚砖诇讞 专讘讬谉 诇讗 讛讜讛 讬讚注讬谞谉 讚讛讜讬 讬讜专砖 诇讗讞专 诪讬转讛 讜讛转谞谉 讗诇讜 砖讗讬谉 讞讜讝专讬诐 讘讬讜讘诇 讛讘讻讜专讛 讜讛讬讜专砖 讗转 讗砖转讜 讗诇诪讗 讚讬讜专砖 讛讜讬 诇讗讞专 诪讬转讛: 讙讘讬 讬讜讘诇 砖讜讬讜讛讜 专讘谞谉 讻讬讜专砖 诇讗讜 讚讜拽讗 谞拽讟 砖讜讬讜讛讜 专讘谞谉 . 讚讛讗 讻讬讜谉 讚讗讬转 诇讬讛 讚讗讬谞讛 讞讜讝专转 ' 讘讬讜讘诇 讗讬转 诇讬讛 讚讬专讜砖转 讛讘注诇 讚讗讜专讬讬转讗 讚讛讻讬 讗诪专 讘讘讻讜专讜转 (讚' 谞讘:) 讜讻谉 驻讬' 讘拽讜谞讟专住 讗诇讗 砖讜讬讜讛讜 专讘谞谉 讘注讬 诇诪讬诪专 讛谞讬讞讜讛讜 诇讛讬讜转 讬讜专砖 讜诇讗 注砖讗讜讛讜 诇讜拽讞: 讛转诐 讗讬谞讛讜 讗驻住讬讚讜 讗谞驻砖讬讬讛讜 讻讜' . 转讬诪讛 讚讘驻专拽 诪讬 砖讛讬讛 谞砖讜讬 (讻转讜讘讜转 讚' 爪讛:) 讗诪专 讗讘讬讬 谞讻住讬 诇讱 讜讗讞专讬讱 诇驻诇讜谞讬 讜诪讻专讛 讜诪转讛 讛讘注诇 诪讜爪讬讗 诪讬讚 讛诇拽讜讞讜转 讜讗讞专讬讱 诪讬讚 讘注诇 讜诇讜拽讞 诪讬讚 讗讞专讬讱 讜讗讜拽讬诪谞讗 讘讬讚讗 讚诇讜拽讞 讜驻专讬讱 讛转诐 诪讗讬 砖谞讗 诪讛讗 讚转谞谉 讚讬注砖讜 驻砖专讛 讘讬谞讬讛诐 讜诪砖谞讬 讛转诐 讗讬转 诇讛讜 驻住讬讚讗 诇讻讜诇讛讜 讛讻讗 诇讜拽讞 讛讜讗 讚讗讬转 诇讬讛 驻住讬讚讗 驻讬' 讜讻讬讜谉 讚讗讬讻讗 驻住讬讚讗 讚诇讜拽讞 砖讜讬讜讛讜 专讘谞谉 讘注诇 讻讬讜专砖 讜讗讬谉 诪讜爪讬讗 诪讬讚 诇讜拽讞 讜讛砖转讗 讛讗诪专 讛讻讗 讚讗讬讛讜 讚讗驻住讬讚 讗谞驻砖讬讛 讚诇讗 讛''诇 诇诪讬讝讘谉 诪讗转转讗 讚讬转讘讗 转讜转讬 讙讘专讗 诇驻讬 砖讛讘注诇 讬讜爪讬讗 诪讬讚讜 讜讻''转 讛转诐 诇讗 讗驻住讬讚 讗谞驻砖讬讛 砖讛讜讗 住讘讜专 砖诇讗 讬讟讜诇 讛讘注诇 诪诪谞讜 诇驻讬 砖讗讞专讬讱 讬讜爪讬讗 诪讬讚讜 诪''诪 讛专讬 讬讜讚注 讚讬讞讝专讜 讞诇讬诇讛 讜讬爪讟专讻讜 诇注砖讜转 驻砖专讛 讜讬专讜讬讞 讛讘注诇 讜讗讜专''讬 讚讛转诐 诇讗 讗驻住讬讚 讗谞驻砖讬讛 诇驻讬 砖住讘讜专 砖讬注砖讛 驻砖专讛 注诐 讗讞专讬讱 讜诇讗 讬讙讘讛 讛讘注诇 讻诇讜诐 讜讗''转 诪''砖 诪讛讗 讚讗诪专 讛转诐 诇注讬诇 谞讻住讬 诇讱 讜讗讞专讬讱 诇驻诇讜谞讬 注诪讚讛 讜谞讬住转 讘注诇 诇讜拽讞 讛讜讬 讜讗讬谉 诇讗讞专讬讱 讘诪拽讜诐 讘注诇 讻诇讜诐 讗诇诪讗 讗注''讙 讚讗讬讻讗 驻住讬讚讗 诇讗讞专讬讱 讛讜讬 讘注诇 诇讜拽讞 讜讬''诇 讚诪转谞讛 砖讗谞讬 讚讗讬谉 讻诇 讻讱 驻住讬讚讗 讗诐 诇讗 讬拽讘诇 讘诪转谞讛 讜讗''转 讚讗诪专 讘专讬砖 讛诪驻拽讬讚 (讘''诪 讚' 诇讛. 讜砖诐) 砖诪讜 诇讛 诇讗砖讛 讜讗谞住讬讘讗 讗讜 砖诪讜 诪讬谞讛 讜讗谞住讬讘讗 讘注诇 诇讜拽讞 讛讜讬 讜诇讗 诪讬讛讚专 讻讜' 讗注''讙 讚讗讬讻讗 驻住讬讚讗 诇诇讜讛 诇讗 诪讬讛讚专 诇讬讛 讗专注讗 讗注''驻 讚砖讜诪讗 讛讚专讗 诇注讜诇诐 讜讬''诇 讻讬讜谉 讚讘讚讬谉 诇讗 讛讚专 讗诇讗 诪砖讜诐 讜注砖讬转 讛讬砖专 讜讛讟讜讘 诇讗 讞砖讬讘 讻诇 讻讱 驻住讬讚讗 注讜讚 诪拽砖讬诐 讚讗诪专 讘讛讞讜讘诇 (讘''拽 讚' 驻讟. 讜砖诐) 讻讬 讗转讜 专讘 驻驻讗 讜专讘 讛讜谞讗 讘专讬讛 讚专讘 讬讛讜砖注 诪讘讬 专讘 讗诪专讜 转拽谞转 讗讜砖讗 诪转谞讬' 讛讬讗 讛注讘讚 讜讛讗砖讛 驻讙讬注转谉 专注讛 讗讞专讬诐 砖讞讘诇讜 讘讛诐 讞讬讬讘讬诐 讜讛诐 砖讞讘诇讜 讘讗讞专讬诐 驻讟讜专讬谉 讜讗讬 住''讚 诇讬转讗 诇转拽谞转 讗讜砖讗 转讝讘讬谉 谞讻住讬 诪诇讜讙 讜转讬转讬讘 诇讬讛 诪砖诪注 讛讗 讗讬转讗 诇转拽谞转 讗讜砖讗 诇讗 诇讬转讬讘 诇讬讛 讜诇讗 诪讬讚讬 讜讗诪讗讬 讛讗 诇讗 转拽谞讜 专讘谞谉 讚讛讜讬 诇讜拽讞 讗诇讗 讛讬讻讗 讚诇讬讻讗 驻住讬讚讗 诇讗讞专讬谞讬 讗讘诇 讛讻讗 讗讬讻讗 驻住讬讚讗 讚谞讞讘诇讬诐 讜讬''诇 讚讛讜讛 诪爪讬 诇诪驻专讱 讜诇讟注诪讬讱 讗诇讗 讚讘诇讗讜 讛讻讬 驻专讬讱 砖驻讬专 讜诇专砖讘''讗 谞专讗讛 讚诇讗 拽砖讛 .. 诪讬讚讬 讚讛讗 讻讬讜谉 讚转拽讬谞讜 专讘谞谉 讚讘注诇 诪讜爪讬讗 诪讬讚 讛诇拽讜讞讜转 诇讟讜讘转讜 讛讬讻讗 讚诇讬讻讗 驻住讬讚讗 诇讗讞专讬谞讬 诇讗 驻诇讜讙 讜转拽谞讜 讚讘讻''诪 砖讗砖讛 诪讜讻专转 讛讘注诇 诪讜爪讬讗 讗驻讬诇讜 讘诪拽讜诐 砖讞讘诇讛 讘讗讞专讬诐 讚讗讬讻讗 驻住讬讚讗 讚讗讞专讬谞讬 讻讬讜谉 讚诇讗 砖讻讬讞讗 诪诇转讗 砖讬讛讗 驻住讬讚讗 讚讗讞专讬谞讬 诇讻讱 诇讗 驻诇讜讙 专讘谞谉 讜讘讻诇 诪拽讜诐 诪讜爪讬讗: 诪转谞讬' 诪讬 砖诪转. 讜讛讘谞讜转 讬讝讜谞讜. 诪讛 砖讛讝讻讬专 专砖讘''诐 讘讛讚讬 诪讝讜谞讜转 驻专谞住讛 讗讬谉 谞专讗讛 诇专讬讘''谉 讚讛讗 诪讝讜谞讜转 讛讬讬谞讜 讗讻讬诇讛 讜砖转讬讛 讜驻专谞住讛 讛讬讬谞讜 诪诇讘讜砖讬谉 讜爪专讻讬 讛谞砖讜讗讬谉 讜转专讬 诪讬诇讬 谞讬谞讛讜 讻讚讗诪专 [讘驻' 诪爪讬讗转 讛讗砖讛] (讻转讜讘讬转 讚' 住讞:) 诪讜爪讬讗讬谉 诇驻专谞住讛 讜讗讬谉 诪讜爪讬讗讬谉 诇诪讝讜谞讜转 讜拽转谞讬 谞诪讬 讛讘谞讜转 谞讝讜谞讜转 讜诪转驻专谞住讜转 讜讻谉 讘讻诪讛 讚讜讻转讬 诪砖诪注 讚转专讬 诪讬诇讬 谞讬谞讛讜: 讗诪专 专''讙 专讜讗讛 讗谞讬 讗转 讚讘专讬 讗讚诪讜谉 讘讻转讜讘讜转 (讚' 拽讟.) 讗诪专 讻''诪 砖讗诪专 专''讙 专讜讗讛 讗谞讬 讗转 讚讘专讬 讗讚诪讜谉 讛诇讻讛 讻诪讜转讜 讗''诇 专讘讗 诇专讘 谞讞诪谉 讗驻讬' 讘讘专讬转讗 讻讜' 诪讻诇 讛讛讬讗 住讜讙讬讗 诪砖诪注 讚讛诇讻讛 讻讗讚诪讜谉 讜转讬诪讛 讚讛讻讗 讘讙诪专讗 讻讜诇讛 砖诪注转讗 讻专讘谞谉 讚讗讚诪讜谉 讜讚诇讗 讻讛诇讻转讗 讚讗''专 (讬讜住讬) 讗''专 讬讜讞谞谉 讬转讜诪讬诐 砖拽讚诪讜 讜诪讻专讜 讘谞讻住讬诐 诪讜注讟讬诐 讜讻讜' 讜讘注讬讗 谞诪讬 讚专' 讬专诪讬讛 诪专' 讗讘讗 讛讜讬讗 讗诇讬讘讗 讚专讘谞谉 讜讗诪专 谞诪讬 讘住讜讟讛 (讚' 讻讗.) 讛讬讻讬 讚诪讬 专砖注 注专讜诐 讗''专 (讬讜住讬) 讗''专 讬讜讞谞谉 讝讛 讛诪砖讬讗 注爪讛 诇诪讻讜专 讘谞讻住讬诐 诪讜注讟讬诐 讜专''讞 讜讛''讙 讜专讘 讗诇驻住 驻住拽讜 讻专讘谞谉 讚讗讚诪讜谉 讚砖诪注转讬谉 讚讛讻讗 讻讜讜转讬讛讜 讗讝诇讗 讜专''转 讗讜诪专 讚讗讚诪讜谉 诇讗 驻诇讬讙 讗专讘谞谉 讗诇讗 砖诪转诪讬讛 注诇 讛转拽谞讛 砖转拽谞讜 谞讻住讬诐 诪讜注讟讬谉 讗讘诇 诪''诪 讻专讘谞谉 住''诇 讜诇讗 诪砖诪注 诪讚拽讗诪专 专''讙 专讜讗讛 讗谞讬 讗转 讚讘专讬 讗讚诪讜谉 [讜注讬讬谉 转讜住驻讜转 讻转讜讘讜转 拽讞: 住讚''讛 讗讚诪讜谉]:





专讘讬谞讜 讙专砖讜诐

谞讻住讬 诪诇讜讙. 诇讛讻讬 拽专讬 谞讻住讬 诪诇讜讙 砖讻讬讜谉 砖诇讗 拽讘诇 注诇讬讜 讛讘注诇 讗讞专讬讜转 诪转讞住专讬谉 讜讛讜诇讻讬谉 讻诪讜 砖诪讜诇讙讬谉 讗转 讛专讗砖 砖诪转讞住专 讛砖注专 诇讛讻讬 诪拽专讬 谞讻住讬 诪诇讜讙. 讗讬 讗诪专转 讘砖诇诪讗 诇讜拽讞 讛讜讬 诪砖讜诐 讛讻讬 诪驻讬拽 讚拽讚诐 砖注讘讜讚 诇拽讬讞转讜 诪砖注讛 砖讛讻谞讬住讛 诇讜 讜讛诇拽讜讞讜转 诇讗 拽谞讜 注讚讬讬谉 讗诇讗 讗讬 讗诪专转 讻讬讜专砖 讛讜讬 讛诇讗 讛讜讗 讗讬谞讜 讬讜专砖 讘谞讻住讬 讗砖转讜 讗诇讗 诇讗讞专 诪讬转转 讗砖转讜 讜讛诇拽讜讞讜转 拽讚诐 砖注讘讜讚谉 拽讜讚诐 诪讬转转讛 讗诇讗 诇讗讜 砖"诪 诪砖讜诐 讛讻讬 诪讜爪讬讗 讛讘注诇 讘谞讻住讬 讗砖转讜 讚诇讜拽讞 讛讜讬. 讗诇诪讗 讗注"讙 讚砖诇讞 专讘讬谉 讘讗讙专转讬讛 讚讘注诇 讬讜专砖 讛讜讬 诇讬讻讗 诇诪砖诪注 诪讬谞讬讛 讚讛砖转讗 诪爪讬谞谉 诇诪砖诪注 讚诇讜拽讞 讛讜讬:



诪砖讜诐 驻住讬讚讗 讚讬讚讬讛 讚诇讗 转讬驻讜拽 诪讬讚讬讛 讘讬讜讘诇 讬专讜砖转 讗砖转讜 讚讗讬 讚讬讬谞讬谞谉 诇讬讛 讘诇讜拽讞 谞驻拽讗 诪讬谞讬讛 讘讬讜讘诇 讻砖讗专 诇拽讜讞讜转. 诇讙讘讬 专讘讬 讬讜住讬 讘"专 讞谞讬谞讗 讟讘讗 注讘讚讬 诇讬讛 诇讘注诇. 讚砖讜讬谞讛讜 讻诇讜拽讞 诪砖讜诐 驻住讬讚讗 讚讬讚讬讛 讛讜讬 讚讗讬 讗诪专转 讬讜专砖 讛讜讬 讗诐 讻谉 拽讚诪讛 拽谞讬讬转 诇拽讜讞讜转 诪讬专讜砖转讜 砖讗讬谉 讬专讜砖讛 讗诇讗 诇讗讞专 诪讬转讛 讗讘诇 讻讬 诪砖讜讬谞谉 诇讬讛 诇讜拽讞 拽讚诪讛 拽谞讬讬转讜 诇诪讻讬专转讛 诪砖讜诐 讛讻讬 诪讜爪讬讗 诪讬讚 讛诇拽讜讞讜转 讙讘讬 专讘讬谉 讚砖诇讞 讘讗讙专转讬讛 讚讬讜专砖 讛讜讬 诪砖讜诐 驻住讬讚讗 讚讗诇诪谞讛 讚转讛讜讬 谞讝讜谞转 诪谞讻住讬 讬讜专砖讬谉 砖讜讬讜讛讜 专讘谞谉 讻讬讜专砖 讻讬 讛讬讻讬 讚转讬拽讜诐 砖讟专 砖注讘讜讚 讻转讜讘转讛 诪讬专讜砖转讜 砖诇 讘注诇 砖讬讜专砖 讛讘转 砖诇 讝讜 讚讗讬 讗诪专讬谞谉 讚讘注诇 讻诇讜拽讞 讛讜讬 讗讬谞讛 谞讝讜谞转 讚讗讬谉 诪讜爪讬讗讬谉 诇诪讝讜谉 讛讗砖讛 讜讛讘谞讜转 诪谞讻住讬诐 诪砖讜注讘讚讬诐 诇诇讜拽讞 诪驻谞讬 转拽讜谉 讛注讜诇诐. 讜诪拽砖讬' 诪砖讜诐 讚驻住讬讚讗 讚讗诇诪谞讛 讗诪专转 砖讜讬讜讛讜 专讘谞谉 讻讬讜专砖 讛讗 讙讘讬 诪讬诇转讗 讚专讘讬 讬讜住讬 讘"专 讞谞讬谞讗 讚讗讬讻讗 驻住讬讚讗 诇诇讜拽讞 讚讘注诇 诪讜爪讬讗 诪讬讚讜 讜砖讜讬讜讛讜 专讘谞谉 诇讘注诇 讻诇讜拽讞. 讜讗讬 诪砖讜诐 讞砖砖讗 讚驻住讬讚讗 讗讬讘注讬 专讘谞谉 诇砖讜讬讜讛讜 讻讬讜专砖 讚讛砖转讗 诇讗 拽讗 诪驻住讚讬 诇拽讜讞讜转 讚砖注讘讜讚谉 讛讜讬 拽讚讬诐 诪讬专讜砖转 讛讘注诇. 讛转诐 砖讗谞讬 讛讜讗 讜讘讚讬谉 讛讜讗 讚诇讬驻住讚讜 诪讚讬讚讛讜 讚讛诇拽讜讞讜转 讛讜讗 讚讗讬谞讛讜 讚讗驻住讬讚讜 讗谞驻砖讬讬讛讜 讚诇讗 讗讬讘注讬 诇讛讜 诇诪讝讘谉 讻讜'. 讗讘诇 讙讘讬 讗诇诪谞讛 诪讗讬 讛讜讬 诇讛 诇诪讬注讘讚 诪砖讜诐 讛讻讬 砖讜讬讜讛讜 专讘谞谉 讻讬讜专砖 讚诇讗 转驻住讬讚 讗诇诪谞讛 讘诪讝讜谞讜转讬':
讛讚专谉 注诇讱 讬砖 谞讜讞诇讬谉 



驻"讟 诪讬 砖诪转 讻讜' 讘讝诪谉 砖讛谞讻住讬诐 诪专讜讘讬谉 讛讘谞讬诐 讬讬专砖讜. 砖讬讛讗 讛诪诪讜谉 讘讞讝拽转诐:



讜讛讘谞讜转 讬讝讜谞讜. 诪谉 讛谞讻住讬诐 注讚 砖讬谞砖讗讜 讜谞讜讟诇讜转 注讬砖讜专 谞讻住讬诐:



讻讚讬 砖讬讝讜谞讜 讗诇讜 讜讗诇讜 讻诇 住讬驻讜拽谉 讘讬谉 讘驻专谞住讛 讘讬谉 讘诪讝讜谞讜转 注讚 砖讬讘讙专讜 注讚 砖讬讘讬讗讜 砖注专讜转 讛讘谞讜转 诇讬"讘 砖谞讛 讜讬讜诐 讗' 讜讛讘谞讬诐 诇讬"讙 砖谞讛 讜讬讜诐 讗' 讜讗讬 诇讬讻讗 讻讚讬 砖讬讝讜谞讜 讗诇讜 讜讗诇讜 注讚 砖讬讘讙专讜 讗诇讗 讬砖 讘讛诐 讻讚讬 诪讝讜谞讜转 砖诇 讬' 砖谞讬诐. 砖拽诇讬 诇讛讜 讘谞讜转. 诪讬讚 讘转诪讬讛 讜诇讬转 诇讘谞讬诐 讻诇讜诐 讜讛讗 讬砖 讘谞讻住讬诐 讛诇诇讜 讛专讘讛 讬讜转专 诪砖讬注讜专 诪讝讜谞讜转 诇讘谞讜转 注讚 砖讬讘讙专讜:





专诪讘"谉

讛转诐 讗讬谞讛讜 讚讗驻住讬讚讜 讗谞驻砖讬讬讛讜 讜诇讗 讗讬讘注讬 诇讛讜 诇诪讝讘谉 诪讗转转讗 讚讬转讘讗 转讜转讬 讙讘专讗. 讗讬讻讗 诇注讬讜谞讬 讛讻讗 讚讙专住讬谞谉 讘讻转讜讘讜转 (爪"讛 讘') 讜讗诪专 讗讘讬讬 谞讻住讬 诇讱 讜讗讞专讬讱 诇驻诇讜谞讬 讜注诪讚讛 讜谞砖讗转 讘注诇 诇讜拽讛 讛讜讬 讜讗讬谉 诇讗讞专讬讱 讘诪拽讜诐 讘注诇 讻诇讜诐 诪讚专' 讬讜住讬 讘"专 讞谞讬谞讗 讜讗诪讗讬 讛讗 诪讬拽诪讬 讚转谞住讜' 讛讜讗 讚讬讛讬讘 诇讬' 讜拽谞讬 讗讞专讬' 讻讚讗讜拽讬诪谞讗 讛转诐 讘讙诪专讗 诇讗讜 拽讜砖讬讗 讛讬讗 讚讻讬讜谉 讚讗讞专讬讱 诇讗 拽谞讬 讗诇讗 诇讗讞专 诪讬转讛 讚讗转转讗 诇讗 讞砖讬讘讗 驻住讬讚讗 讚讗讞专讬讱 讜注讜讚 讚讛讗 讗讬讛讬 诪爪讬转 诇讗驻讜拽讬 谞讻住讬 诪讬讚 讗讞专讬讱 讛诇讻讱 诇讬转 诇讬讛 驻住讬讚讗 讻讬讜谉 讚诇讗 拽谞讛 讻诇诇 谞讻住讬诐 诪讛砖转讗.
讜讛讗 讚讗诪专讬谞谉 讘讘讘讗 诪爪讬注讗 (诇"讛 讗') 砖诪讜 诇讛 诇讗转转讗 讜讗讬谞住讬讘讗 讗讜 砖诪讜 诪讬谞讛 讚讗转转讗 讜讗讬谞住讬讘讗 讘注诇 诇讜拽讞 讛讜讬 诇讗 诪讛讚专 讜诇讗 诪讛讚专讬谞谉 诇讬讛 讜驻专砖"讬 讝"诇 讚诇讗 诪讛讚专讬谞谉 诇讬讛 诪砖讜诐 讚诇讜拽讞 讛讜讬 讜讗注"讙 讚讛砖转讗 诪驻住讬讚 讜讬讜专砖 注讚讬祝 诇讬讛 讛转诐 讻讬讜谉 砖讻讘专 砖诪讜 诪讬谞讛 诪拽诪讬 讚转谞住讜讘 诇讗讜 驻住讬讚讗 讛讜讗 讜讗讚专讘讗 讗讬讻讗 诇诪讬讞砖 诇转拽谞转 讘注诇 讞讜讘 讜砖诪讜 诇讛 诇讗砖讛 讜讗讬谞住讬讘' 讚诇讗 诪讛讚专 诪砖讜诐 讚诇讜拽讞 讛讜讬 讻讚驻专砖"讬 讝"诇 诇讬讻讗 诇诪讬讞砖 诇转拽谞转 诇讜讛 讚讛讗 诇讗 诪驻住讬讚 诪讬讚讬 讜讙诪讬诇讜转 讞住讚讬诐 讛讬讗 讘砖诪讞讝讬专讬谉 诇讜 诇注讜诇诐.
讜讗讬讻讗 诇诪讬讚拽 讛讻讗 讛讗 讚讙专住讬谞谉 讘讘讘讗 拽诪讗 (驻"讟 讗') 讜讗住"讚 诇讬转讛 诇转拽谞转 讗讜砖讗 诇讬讝讘谞讜 谞讻住讬 诪诇讜讙 讜诇讬转讘 诇讬讛 讜拽砖讬' 讚讛讗 转拽谞转 讗讜砖讗 诇讬转讛 讗诇讗 讛讬讻讗 讚讗讬讻讗 诇诪讬诪专 诇拽讜讞讜转 讗讬谞讛讜 讚讗驻住讬讚讜 讗谞驻砖讬讬讛讜 讜讙讘讬 讞讘讬诇讜转 讚讝讘讬谉 诇讬讛 谞讞诇 诇讬讻讗 诇诪讬诪专 讛讻讬 讜讗讬讻讗 诇诪讬诪专 诇驻住讬讚讗 讚讬讚讬讛 讞砖讜 专讘谞谉 讜转拽谞讜 讛讻讬 讜诇驻住讬讚' 讚讻诇 诪讗谉 讚讗转讬 讘转专 讘注诇 诇讗 讞砖砖讜, 讗讬 谞诪讬 诪砖讜诐 讗讘诇讜转 讚诪诇转讗 讚诇讗 砖讻讬讞讗 讛讬讗 诇讗 驻诇讜讙 专讘谞谉 讘转拽谞转 讘注诇. 



 诪转谞讬转讬谉: 讜讛讘谞讜转 谞讬讝谞讜转. 诪讛 砖驻讬' 讛专讘 专' 砖诪讜讗诇 讝"诇 讘讛讚讬 诪讝讜谞讜转 注砖讜专 谞讻住讬, 讗讬谞讜, 讚讛讛讬讗 驻专谞住讛 诪讬拽专讬讗 讜诇讗 讗诪专讬谞谉 讘讛 讛讘谞讬诐 讬砖讗诇讜 注诇 讛驻转讞讬诐 讗诇讗 讛讘谞讬诐 讬专砖讜 讜诇讻砖讬讘讜讗讜 诇讬谞砖' 诇讘注诇 谞讜讟诇讜转 注讬砖讜专谉. 



讘讝诪谉 砖讛谞讻住讬诐 诪专讜讘讬谉 讛讘谞讬诐 讬专砖讜 讜讛讘谞讜转 讬讝讜谞讜. 驻讬专讜砖 砖诪注诪讬讚讬诐 讛谞讻住讬诐 讘讬讚谉 砖诇 讝讻专讬诐 讜讛谉 诪讜爪讬讗讬谉 诇讛诐 诪讝讜谞讜转 讜谞讬讝讜谞讬谉 讗祝 讛诐 注诪讛诐 讜讗诐 谞转诪注讟讜 诇注讜诇诐 讗讜 砖讗讻诇讜 讬讜转' 诪讚讗讬 诇注讜诇诐 讛谉 谞讬讝讜谞讬谉 注讚 砖转讻诇讛 驻专讜讟讛 讗讞专讜谞讛 讜讘谞讻住讬谉 诪讜注讟讬谉 诪讜爪讬讗讬谉 诪讝讜谉 讛讘谞讜转 讜诪注诪讬讚讬谉 讘讬讚 讘"讚 讗讜 讘讬讚 讗驻讜讟专讜驻讜住 砖诪讬谞讛讜 讘讬转 讚讬谉 讜讛谉 诪讜爪讬讗讬谉 诇讛诐 讚诪讬 诪讝讜谞讜转 讜诪讻讗谉 砖讛谞讻住讬诐 诪专讜讘讬谉 (讗转) 讛讘谞讜转 讬讻讜诇讜转 诇讜诪专 讛讜爪讬讗讜 诇谞讜 讚诪讬 诪讝讜谞讜转 注讚 砖谞讘讙专 讻讚讬 砖诇讗 讬诪讻专讜 讝讻专讬诐 讗转 讛谞讻住讬诐 讘讬讚谉 砖诇 讝讻专讬诐 砖讻讱 讛讚讬谉 讜讗诐 诪讻专讜 诪讻专讜. 



讗诪专 专"讙 专讜讗讛 讗谞讬 讗转 讚讘专讬 讗讚诪讜谉. 专讘讬谞讜 讗诇驻讗住讬 讝"诇 讗驻拽讛 诇讘专 诪讛讬诇讻转讗 诪砖讜诐 讚住讜讙讬讬谉 讻专讘谞谉 专讛讟讗 讜讻谉 讻诇 讛讙讗讜谞讬诐 讝"诇 讜注讬拽专 讜讗讬谉 诇讞讜砖 诇讚讘专讬 讛专讘 讝"诇 砖驻住拽 讻讗讚诪讜谉. 讜讬"讗 讚讗讚诪讜谉 诇讗讜 诪讬驻诇讙 驻诇讬讙 讗诇讗 讗转诪讜讛讬 诪转诪讛 讜谞驻拽讗 诪讬谞讛 讚讗诐 拽讚诪讜 讜诪讻专讜 讘谞讻住讬诐 诪讜注讟讬谉 诪讛 砖诪讻专讜 诪讻专讜 讻讚讗诪专 专讘 讗住讬 讗"专 讬讜讞谞谉 讜诪讛讗 讚讗讚诪讜谉 讙诪专 诇讛 讚讻讬讜谉 讚诪住驻拽讗 诇讬讛 诇讬转 诇谉 诇讗驻讜拽讬 谞讻住讬 诪讬讚讗 讚诇讜拽讞 讻讱 驻讬' 专讘讬谞讜 转诐 讝"诇 讻讚讬 砖诇讗 诇注拽讜专 讻诇诇 讛诪住讜专 讘讬讚讬谞讜 砖讘讻诇 诪拽讜诐 砖专讘谉 讙诪诇讬讗诇 讗讜诪专 专讜讗讛 讗谞讬 讗转 讚讘专讬 讗讚诪讜谉 讛诇讻讛 讻诪讜转讜 讻讚讗讬转讗 讘讻转讜讘讜转, 讜诇讗 讚讬讬拽讗. 



 讙诪专讗: 讻诇 砖讬讝讜谞讜 诪讛诐 讗诇讜 讜讗诇讜 砖谞讬诐 注砖专 讞讚砖. 谞专讗讛 讚讟注诪讬讛 诪砖讜诐 讚讻讬讜谉 (讚讗讬) [讚讻讬] 讗讬讻讗 讛砖转讗 诪讝讜谞讜转 诇讻讜诇谉 诇砖谞讛 转诪讬诪讛 讜诪拽讬讬诪转 转拽谞转讗 讚专讘谞谉 诇讗 讚讞讬谞谉 诇讛讜 诇讘谞讬诐 讜讗讜诪专讬诐 砖诪转 注讚 砖诇讗 讬讻诇讜 谞讻住讬诐 诪讬 谞住讬讘谉 讘谞讜转 诇讙讜讘专讬谉 讜砖讜讘 讗讬谉 诇讛诐 诪讝讜谞讜转.





专砖讘"讗

 讛转诐 讗讬谞讛讜 讚讗驻住讬讚讜 讗谞驻砖讬讬讛讜 讚诇讗 讗讬讘注讬 诇讛讜 诇诪讝讘谉 诪讗转转讗 讚讗讬转讘讗 转讜转讬 讙讘专讗. 讜讬砖 诪拽砖讬诐 诪讛讗 讚讗诪专讬谞谉 讘砖讬诇讛讬 驻专拽 诪讬 砖讛讬讛 谞砖讜讬 讗诪专 讗讘讬讬 谞讻住讬 诇讱 讜讗讞专讬讱 诇驻诇讜谞讬 讜注诪讚讛 讜谞砖讗转 讘注诇 诇讜拽讞 讛讜讬 讜讗讬谉 诇讗讞专讬讱 讘诪拽讜诐 讘注诇 讻诇讜诐, 讜讗诪讗讬, 讛转诐 诇讗 讗驻住讬讚 讗讞专讬讱 讗谞驻砖讬讛 讻诇讜诐 讜诪拽诪讬 讚转谞住讜讘 讛讜讗 讚讬讛讬讘 诇(讬)讛. 讜谞"诇 讚砖讗谞讬 讛转诐 讚讻讬讜谉 讚讗讞专讬讱 诇讗 拽谞讛 讘讞讬讬 讛讗砖讛 讻诇讜诐, 讜注讜讚 砖讛讬讗 讬讻讜诇讛 诇诪讻讜专 讜诇讗讻讜诇 讞砖讘讬谞谉 诇讬讛 诇讗讞专讬讱 讻诪驻住讬讚, 讜讻讚讗诪专讬谞谉 谞诪讬 讘驻专拽 讛诪驻拽讬讚 (讘"诪 诇讛, 讗) 砖诪讜 诇讬讛 诪讬谞讛 讚讗讬转转讗 讜讗讬谞住讬讘讗 讘注诇 诇讜拽讞 讛讜讬 讜诇讗 诪讛讚专 讜诇讗 诪讛讚专讬谞谉 诇讬讛, 讜驻讬专砖 专砖"讬 讝"诇 讚诇讗 诪讛讚专讬谞谉 诇讬讛 诪砖讜诐 讚诇讜拽讞 讛讜讬, 讜讛砖转讗 诪驻住讬讚 讘注诇 讻砖注砖讗讜讛讜 讻诇讜拽讞, 讚讗讬诇讜 砖讜讬讜讛讜 讻讬讜专砖 诪讛讚专讬谞谉 诇讬讛, 讜诇讗 讞砖讜 诇驻住讬讚讬讛 讛转诐 讻讬讜谉 讚诪拽诪讬 讚谞住讬讘 砖诪讜 诪讬谞讛 讚讗讬转转讗 诇讗 讞砖讘讬谞谉 诇讬讛 诪驻住讬讚, 讜讗讚专讘讛 讗讬讻讗 诇诪讬讞砖 诇转拽谞转 讘注诇 讞讜讘, 讜砖诪讜 诇讛 诇讗砖讛 讜讗讬谞住讬讘讗 讚诇讗 诪讛讚专 讜诇讗 讞讬讬砖讬谞谉 诇驻住讬讚讗 讚讘注诇 讞讜讘 讜注砖讗讜讛讜 诇讘注诇 讻诇讜拽讞, 讜讻诪讜 砖驻讬专砖 砖诐 专砖"讬 讝"诇, 讛讬讬谞讜 讟注诪讗 诪砖讜诐 讚讻讬 诪讛讚专讬 砖讜诪讗 诪砖讜诐 讙诪讬诇讜转 讞住讚讬诐 讘诇讘讚 讛讜讗 讚诪讛讚专讬, 讜讛讬诇讻讱 诇讬讻讗 驻住讬讚讗. 讜讘注讬讬谉 讚诇讜转讛 讜讗讻诇讛 讜谞砖讗转 诇讘注诇, 讻转讘 讛专讘 讗诇驻住讬 讝"诇 讚诇讗 讗讬驻砖讬讟讛, 讚讗讬讻讗 诇诪讬诪专 诪诇讜讛 讛讜讗 讚讗驻住讬讚 讗谞驻砖讬讛 (讚讗讜住驻讬讛) [讚讗讜讝驻讛] 砖诇讗 讘砖讟专, 讚讗讬讘注讬 诇讬讛 诇讗住讜拽讬 讗讚注转讬讛 讚讬诇诪讗 诪讬谞住讘讗, 讗讜 讚讬诇诪讗 诪砖讜诐 驻住讬讚讗 讚诪诇讜讛 砖讜讬讜讛 专讘谞谉 讻讬讜专砖 讜讙讘讬 诪讬谞讬讛, 讜讛讜讛 诇讬讛 住驻拽 诪诪讜谞讗 讜拽讜诇讗 诇谞转讘注 讜诇讗 讙讘讬 诪讬讚讬.



讘讝诪谉 砖讛谞讻住讬诐 诪专讜讘讬谉 讛讘谞讬诐 讬讬专砖讜 讜讛讘谞讜转 谞讬讝讜谞讜转. 讻诇讜诪专, 转讞转 讬讚 讛讘谞讬诐. 讜讗讬谉 诪讬讬讞讚讬谉 诇讛诐 诪讝讜谞讜转. 讚讗讬 诇讗 讗诪讗讬 转谞讗 转专讬 讘讘讬, 谞讻住讬诐 诪专讜讘讬谉 讜谞讻住讬诐 诪讜注讟讬谉, 诇讬转谞讬 讘讬谉 砖讛谞讻住讬诐 诪专讜讘讬谉 讘讬谉 砖讛谞讻住讬诐 诪讜注讟讬谉 讛讘谞讜转 谞讝讜谞讜转. 讜注讜讚 讚讛讻讬谉 诪讜讻讞讻 讘讙诪专讗 讘讛讚讬讗, 讚讗诪专讬谞谉 讜讗讬 讗讬谉 讘讛谉 讻讚讬 砖讬讝讜谞讜 讗诇讜 讜讗诇讜 注讚 砖讬讘讙专讜 砖拽诇谉 诇讛讜 讘谞讜转 诇讻讜诇讛讜, 讜讗诪专 专讘讗 (诪讘讬讗讬谉) [诪讜爪讬讗讬谉 诇讛诐 诪讝讜谞讜转] 诇讘谞讜转 注讚 砖讬讘讙专讜 讜讛砖讗专 谞讜转谞讬谉 诇讘谞讬诐, 讗诇诪讗 讘谞讻住讬诐 诪讜注讟讬谉 讛讜讗 砖诪讜爪讬讗讬谉 讜谞讜转谞讬诐 诇讘谞讜转, 讗讘诇 讘诪专讜讘讬谉 诇讗, 讗诇讗 谞讬讝讜谞讜转 转讞转 讬讚 讛讘谞讬诐, 讜讗讬谉 讞讜砖砖讬谉 砖诪讗 讬诪讻专讜 讛讘谞讬诐 讗讜 讬诪注讟讜 讘讗讻讬诇转谉 讜诇讗 讬诪爪讗讜 讛讘谞讜转 讘诪讛 砖[讬]讝讜谞讜, [讗诇讗 讗诇讜 讜讗诇讜 谞讬讝讜谞讬谉 讜讗讜讻诇讬谉 讗驻讬诇讜 注讚 驻专讜讟讛 讗讞专讜谞讛, 讜讻讚讗诪专讬谞谉 讘讙诪专讗 驻砖讬讟讗 诪专讜讘讬谉 讜谞[转]诪注讟讜 讻讘专 讝讻讜 讘讛谉 讬讜专砖讬谉.



讛讘谞讜转 谞讬讝讜谞讜转 讜讛讘谞讬诐 讬砖讗诇讜 注诇 讛驻转讞讬诐. 专"砖 讝"诇 讛讻谞讬住 驻专谞住转 讛讘谞讜转 讘讻诇诇 讛诪讝讜谞讜转, 砖讻谉 讻转讘, 讛讘谞讜转 谞讝讜谞讜转 注讚 砖讬谞砖讗讜 讜谞讜讟诇讜转 注讬砖讜专 谞讻住讬诐. 讜讛专诪讘"谉 讝"诇 转驻砖 注诇讬讜, 讚讛讛讬讗 驻专谞住讛 诪讬拽专讬, 讜诇讗 讗诪专讬 讘讛 讛讘谞讬诐 讬砖讗诇讜 注诇 讛驻转讞讬诐, 讗诇讗 讛讘谞讬诐 讬讬专砖讜 讜诇讻砖讬讘讜讗 诇讬谞砖讗 诇讘注诇 谞讜讟诇讜转 注讬砖讜专谉. 讜讘讗诪转 砖讗讬谉 讛驻专谞住讛 讘讻诇诇 讛诪讝讜谞讜转, 讜讻诪讜 砖砖谞讬谞讜 讘驻专拽 讬砖 谞讜讞诇讬谉 (讘讘讗 讘转专讗 拽诇讟, 讗) 讗讬谉 讛讙讚讜诇讜转 诪转驻专谞住讜转 注诇 讛拽讟谞讜转 讜诇讗 讛拽讟谞讜转 谞讝讜谞讜转 注诇 讛讙讚讜诇讜转. 讗讘诇 谞专讗讛 砖专"砖 讝"诇 诇讗 驻讬专砖 讻谉 讗诇讗 谞讻住讬诐 诪专讜讘讬谉, 讜诇砖讜谞讜 诪讜讻讬讞 讻谉. 讜诪讬讛讜 讘讬专讜砖诇诪讬 讗诪专讜 砖讛驻专谞住讛 诪诪注讟转 讘谞讻住讬诐, 讗诇讗 砖讗讬谉 诇讜拽讞讬谉 诪砖诐 专讗讬讛, 砖讻谉 讗诪专讜 砖讘注诇 讞讜讘 讘讬谉 诪诇讜讛 注诇 驻讛 讘讬谉 诪诇讜讛 讘砖讟专 诪诪注讟讬谉, 讜讗讬诇讜 讘讙诪专讬谉 讘注讬讗 讜诇讗 讗讬驻砖讬讟讗 讜讗讬谉 诪诪注讟讬谉.





讛诪讗讬专讬

讗祝 诇注谞讬谉 讞讝专讛 讘讬讜讘诇 注砖讗讜讛讜 讻讬讜专砖 讜讛讜讗 砖讛讘注诇 砖讬专砖 拽专拽注讜转 砖诇 讗砖转讜 讬专讜砖讛 讙诪讜专讛 讛讬讗 讜讗讬谞讛 讞讜讝专转 讘讬讜讘诇 讞讜抓 诪讘讬转 讛拽讘专讜转 专"诇 砖讗诐 讬专砖 诪诪谞讛 讘讬转 讛拽讘专 诪讞讝讬专 诇讘谞讬 诪砖驻讞讛 诪砖讜诐 驻讙诐 诪砖驻讞讛 讜诪讞讝讬专讬谉 诇讜 讚诪讬 砖讜讜讬讜 讗诇讗 砖诪谞讻讬谉 诇讜 讚诪讬 拽讘专 讗砖转讜 砖讛专讬 讛讬讛 讛讜讗 讞讬讬讘 诇拽讘专讛 讜讚讘专 讝讛 讛转讘讗专 讘讘讻讜专讜转:



讗讞讬诐 砖讞诇拽讜 讻讘专 讘讬讗专谞讜 砖诇拽讜讞讜转 讛诐 讜诪讞讝讬专讬谉 讝讛 诇讝讛 讘讬讜讘诇 诇讗 住讜祝 讚讘专 讞诇拽 驻砖讬讟讜转 砖讻讘专 谞讟诇讜 讛讗讞专讬诐 讞诇拽 讝讛 讻谞讙讚 讝讛 讜谞注砖讛 讛讚讘专 讻注讬谉 诪讻讬专讛 讗诇讗 讗祝 讞诇拽 讘讻讜专讛 讞讜讝专 讜谞讜讟诇 讞诇拽 讗讞专 讻谞讙讚讜 讜讗注"驻 砖讗诪专讜 诪转谞讛 拽专讬讬讛 专讞诪谞讗 讻讘专 讗诪专讜 砖讛谞讜转谉 砖讚讛讜 讘诪转谞讛 讞讜讝专转 讘讬讜讘诇 砖谞讗诪专 转砖讜讘讜 讗讬砖 讗诇 讗讞讜讝转讜 诇专讘讜转 讛诪转谞讛 讜诪"诪 讘诪转谞转 砖讻讬讘 诪专注 讗谞讬 诪住驻拽 讜砖诪讗 讛讚讘专 转诇讜讬 讘诪讞诇拽转 讛拽讚诪讛 诇驻讜住拽讬诐 讗讬 诪转谞转 砖讻讬讘 诪专注 讻讬专讜砖讛 讗爪诇 讛讻诇 讗讜 砖诪讗 讗讬谞讛 讻讬专讜砖讛 讗诇讗 讗爪诇 讬讜专砖 讜讻诇 砖讛讬讗 讻讬专讜砖讛 讗讬谞讛 讞讜讝专转 讘讬讜讘诇:



讛讗砖讛 砖诪讻专讛 讘谞讻住讬 诪诇讜讙 讘讞讬讬 讘注诇讛 讜诪转讛 讛讘注诇 诪讜爪讬讗 诪讬讚 讛诇拽讜讞讜转 诇注谞讬谉 讝讛 谞注砖讛 讻诇讜拽讞 讙诪讜专 讜讛专讬 讛讜讗 诇讜拽讞 专讗砖讜谉 讜诇讗 讞砖砖讜 讘讝讜 诇驻住讬讚转 诇拽讜讞讜转 砖讛诐 讞讘诇讜 讘注爪诪诐 砖诇讗 讛讬讛 诇讛诐 诇讬拽讞 诪讗砖讛 讛讬讜砖讘转 转讞转 讘注诇讛 砖诪讗 转讗诪专 讜诪讛 专讗讬讛 诪讝讜 砖讛讜讗 诇讜拽讞 讜讗驻讬诇讜 讛讜讗 讬讜专砖 讛专讬 诪"诪 讛讜讗 讬讜专砖 诪砖注转 讛谞砖讜讗讬谉 讜谞诪爪讗转 讬专讜砖转讜 拽讜讚诪转 诇诇拽讜讞讜转 驻讬专砖讜 讙讗讜谞讬 住驻专讚 砖讗讬谞讜 谞注砖讛 讬讜专砖 诪砖注转 谞砖讜讗讬谉 讗诇讗 诇注谞讬谉 驻讬专讜转 讗讘诇 诇注谞讬谉 讛讙讜祝 讗诐 转诪爪讗 诇讜诪专 砖讛讜讗 诇讜拽讞 讬砖 诇讜诪专 砖谞转讙诇讛 讛讚讘专 砖诪砖注转 谞砖讜讗讬谉 谞注砖讛 诇讜拽讞 砖讗讚诐 诪讜讻专 诪注讻砖讜 讜诇讗讞专 诪讬转讛 讗讘诇 讬专讜砖讛 讗讬谞讛 讞诇讛 诪讞讬讬诐 讘砖讜诐 驻谞讬诐 讜讗驻讬诇讜 讘诪讛讬讜诐 讻诪讜 砖讛转讘讗专:



诇诪讚转 砖诇注谞讬谉 讝讛 注砖讗讜讛讜 诇讜拽讞 诇转讜注诇转讜 讜诇注谞讬谉 讞讝专讛 讘讬讜讘诇 注砖讗讜讛讜 讬讜专砖 诇转讜注诇转讜 诇注谞讬谉 诪讝讜谞讜转 讛讗诇诪谞讛 注砖讗讜讛讜 讬讜专砖 诪驻谞讬 砖讞砖砖讜 诇驻住讬讚转 讛讗诇诪谞讛 诇注谞讬谉 诇讜转讛 讜讗讻诇讛 讛讚讘专 诪住讜驻拽 砖诪讗 诪砖讜诐 驻住讬讚讗 讚诪诇讜讛 砖讜讬讜讛 讻讬讜专砖 讗讜 砖诪讗 讛讜讗 讞讘诇 讘注爪诪讜 讻砖讛诇讜讛 讘诇讗 砖讟专 讜讗讬谉 讞讜砖砖讬谉 诇讜 讜讚谞讬谉 讘讜 注诇 讛讚专讱 砖讘讬讗专谞讜:



讜谞砖诇诐 讛驻专拽 转"诇:



诪讬 砖诪转 讜讻讜' 讻讘专 讘讬讗专谞讜 讘专讗砖 讛诪住讻转讗 注诇 讛讞诇拽 讛讞诪讬砖讬 砖讘讝讗转 讛诪住讻转讗 砖讛讜讗 讘讗 诇讘讗专 注谞讬谞讬 讛谞讞诇讜转 讜讚讬谞讬 讛爪讜讗讜转 讜讛住驻拽讜转 讛讘讗讜转 讘讬谉 讛讬讜专砖讬诐 诪讝讛 诇讝讛 讜讻讘专 讛讜转讞诇 讘讬讗讜专 讝讛 讛讞诇拽 讘驻专拽 讬砖 谞讜讞诇讬谉 讜讘讗 讝讛 讛驻专拽 诇讛砖诇讬诐 讘讬讗讜专 讗诇讜 讛注谞讬谞讬诐 注讚 转讻诇讬转谉 讜注诇 讝讛 讛爪讚 讬转讞诇拽讜 注谞讬谞讬 讝讛 讛驻专拽 诇讞诪砖讛 讞诇拽讬诐 讛专讗砖讜谉 诇讘讗专 讘诪讜专讬砖 砖诇讗 讞诇拽 谞讻住讬讜 注诇 驻讬讜 讜讛谞讬讞 讘谞讬诐 讜讘谞讜转 讛讬讗讱 讚谞讬谉 讘讘谞讬诐 讜讛讬讗讱 讚谞讬谉 讘讘谞讜转 讜讻谉 讗诐 讛谞讬讞 讟诪讟讜诐 讻讬爪讚 讚谞讬谉 讘讜 讛砖谞讬 诇讘讗专 讘讜 讘诪讞诇拽 谞讻住讬讜 诇注讜讘专讬谉 讻讙讜谉 砖讛谞讬讞 讗砖转讜 诪注讜讘专转 讜讬讬注讚 讗诐 讝讻专 讘讚专讱 讝讛 讜讗诐 谞拽讘讛 讘讚专讱 讝讛 讗诐 讬诇讚讛 讝讻专 讜谞拽讘讛 讗讜 讟讜诪讟讜诐 讛讬讗讱 讚谞讬谉 讘讛 讛砖诇讬砖讬 讘诪谞讬讞 讘谞讬诐 讙讚讜诇讬诐 讜拽讟谞讬诐 讜讛讙讚讜诇讬诐 诪砖讘讞讬诐 讻讬爪讚 讚谞讬谉 讘讛诐 讘砖讘讞 讝讛 注诐 讛拽讟谞讬诐 讜讬转讙诇讙诇 讘讝讛 注谞讬谉 讗诇诪谞讛 砖讛砖讘讬讞讛 讘谞讻住讬 讘注诇讛 讜讻谉 讗诐 讛专讜讬讞 讗讞讚 诪讛诐 讘讗诪谞讜转讜 讻讬爪讚 讚谞讬谉 讘讜 讜讗诐 讛讜爪讬讗 讛讗讞讚 讬讜转专 诪讗讞讬讜 讻讙讜谉 讘专驻讜讗讛 讗讜 讘讗讬讝讛 注谞讬谉 讻讬爪讚 讚谞讬谉 讘讜 讜讻谉 讘砖讜砖讘讬谞讜转 砖谞驻专注 诇讗讞讚 诪讛诐 讗诐 讛讜讗 诇讗诪爪注 讗诐 诇讗讜 砖讛讬讛 讚专讻诐 诇砖讙专 讚讜专谞讜转 诇讞转谉 讜诇讗讻讜诇 讜诇砖转讜转 注诪讜 讜讛讬讛 讛讜讗 诪砖诇诐 诇讜 讻谉 讜讬转讙诇讙诇 讘讝讛 讗讬讝讛 砖讜砖讘讬谞讜转 谞讙讘讛 讘讘讬转 讚讬谉 讜讗讬讝讛 讗讬谞讜 谞讙讘讛 讘讘讬转 讚讬谉 讜讚讬谉 讞讝专转 住讘诇讜谞讜转 讛诪砖讜诇讞讬诐 讛专讘讬注讬 讘讚讬谉 爪讜讗讛 讗讬讝讜 谞拽专讗转 爪讜讗转 砖讻讬讘 诪专注 讜讗讬讝讜 谞拽专讗转 诪转谞转 讘专讬讗 讜专讜讘 讚讬谞讬 讛爪讜讗讛 讜讗诐 讗讬专注 诪讞诇拽转 讘讚讘专 讝讛 专"诇 讗诐 讛讬讗 诪转谞转 砖讻讬讘 诪专注 讗诐 诪转谞转 讘专讬讗 注诇 讗讬讝讛 爪讚 讚谞讬谉 讘讛 讛讞诪讬砖讬 注诇 住驻拽 砖讗讬专注 诪爪讚 讛诪讬转讛 专"诇 讻讙讜谉 砖诪转讜 讛讗讘 讜讛讘谉 讜讛讬讛 讛讘谉 讞讬讬讘 诇讗讞专讬诐 讜诪转讜 砖谞讬讛诐 讜诇讗 谞讜讚注 讗讬讝讛 诪转 转讞诇讛 讜讘注诇讬 讞讜讘 讟讜注谞讬谉 讘讛驻讱 讜讻谉 讘讘注诇 讜讗砖转讜 讜讟注谞讜 讬讜专砖讬 讛讘注诇 砖讛讗砖讛 诪转讛 转讞诇讛 讜讻讘专 讘讗讜 讛谞讻住讬诐 诇讬讚 讛讘注诇 讜讬讜专砖讬 讛讗砖讛 讟讜注谞讬谉 讘讛驻讱 讜讻谉 讻诇 讻讬讜爪讗 讘讗诇讜 讛住驻拽讜转 讝讛讜 砖专砖 讛驻专拽 讚专讱 讻诇诇 讗诇讗 砖讬讘讗讜 讘讛 讚讘专讬诐 讛专讘讛 注诇 讬讚讬 讙诇讙讜诇 讻讬 讞拽 诇住讜讙讬讬转 讛转诇诪讜讚 讛讜讗 注诇 讛讚专讱 砖讻讘专 拽讚诐:



讜讛诪砖谞讛 讛专讗砖讜谞讛 诪诪谞讜 讗诪谞诐 转讻讜讬谉 诇讘讗专 注谞讬谉 讛讞诇拽 讛专讗砖讜谉 讜讛讜讗 砖讗诪专 诪讬 砖诪转 讜讛谞讬讞 讘谞讬诐 讜讘谞讜转 讘讝诪谉 砖讛谞讻住讬诐 诪专讜讘讬诐 讛讘谞讬诐 讬讬专砖讜 讜讛讘谞讜转 谞讝讜谞讜转 谞讻住讬诐 诪讜注讟讬诐 讛讘谞讜转 谞讝讜谞讜转 讜讛讘谞讬诐 讬砖讗诇讜 注诇 讛驻转讞讬诐 讗讚诪讜谉 讗讜诪专 讘砖讘讬诇 砖讗谞讬 讝讻专 讛驻住讚转讬 讗诪专 专砖讘"讙 专讜讗讛 讗谞讬 讗转 讚讘专讬 讗讚诪讜谉 讛谞讬讞 讘谞讬诐 讜讘谞讜转 讜讟讜诪讟讜诐 讘讝诪谉 砖讛谞讻住讬诐 诪专讜讘讬诐 讝讻专讬诐 讚讜讞讬诐 讗讜转讜 讗爪诇 讛谞拽讘讜转 谞讻住讬诐 诪讜注讟讬诐 谞拽讘讜转 讚讜讞讜转 讗讜转讜 讗爪诇 讛讝讻专讬诐 讗诪专 讛专"诐 砖讬注讜专 讛谞讻住讬诐 诪专讜讘讬诐 讻讚讬 砖讬讝讜谞讜 讘讛诐 讗诇讜 讜讗诇讜 注讚 砖讬转讘专专 诪讛 砖讛讜讗 驻讞讜转 诪讝讛 讛诐 诪讜注讟讬谉 讜讗讬谉 讛诇讻讛 讻讗讚诪讜谉:



讗诪专 讛诪讗讬专讬 诪讬 砖诪转 讜讛谞讬讞 讘谞讬诐 讜讘谞讜转 讜讻讜' 驻讬' 讻讘专 讬讚注讛 砖讛讘谞讜转 谞讝讜谞讜转 诪谞讻住讬 讛讗讘 诇讗讞专 诪讜转讜 诪讻讞 转谞讗讬 讻转讘讛 注讚 砖讬讘讙专讜 讗讜 注讚 砖讬转讗专住讜 讜讘讗 诇讛讜讚讬注 讘诪砖谞讛 讝讜 砖讗诐 讛谞讬讞 讘谞讬诐 讜讘谞讜转 讜谞讻住讬诐 诪专讘讬诐 讛讘谞讬诐 讬讬专砖讜 讜讛讘谞讜转 讬讝讜谞讜 讗讘诇 讘谞讻住讬诐 诪讜注讟讬诐 讛讘谞讜转 讬讝讜谞讜 讜讛讘谞讬诐 讬砖讗诇讜 注诇 讛驻转讞讬诐 讜砖讗诇讜 讘讙诪' 讻诪讛 讛诐 诪专讜讘讬诐 讜驻讬专砖讜 砖讻诇 砖讬砖 砖诐 谞讻住讬诐 注讚 讻讚讬 砖讬讝讜谞讜 讛讘谞讬诐 讜讛讘谞讜转 诪讛诐 注讚 讝诪谉 讘讙专讜转 讛讘谞讜转 讛专讬 讗诇讜 诪专讜讘讬诐 讜诪讻讗谉 讜诇诪注诇讛 讗讘诇 诪讻讗谉 讜诇诪讟讛 讛诐 谞讻住讬诐 诪讜注讟讬谉 讜诪讜爪讬讗讬谉 诪砖诐 诪讝讜谉 讛讘谞讜转 注讚 砖讬讘讙专讜 讗讜 讬转讗专住讜 讜讛砖讗专 谞讜转谞讬谉 诇讘谞讬诐 讜讗诐 讗讬谉 砖诐 讗诇讗 讘讻讚讬 诪讝讜谞讜转 讛讘谞讜转 注讚 讻讚讬 砖讬注讜专 讝讛 诇讘讚 谞讝讜谞讜转 诪讛诐 讜讛讘谞讬诐 讬砖讗诇讜 注诇 讛驻转讞讬诐 讗讚诪讜谉 讗讜诪专 讘砖讘讬诇 砖讗谞讬 讝讻专 讻诇讜诪专 讜讛讬讬转讬 专讗讜讬 诇讬专砖 讘谞讻住讬诐 诪专讜讘讬诐 讛驻住讚转讬 讘谞讻住讬诐 诪讜注讟讬诐 讜讗诪专 专讘谉 讙诪诇讬讗诇 专讜讗讛 讗谞讬 讚讘专讬 讗讚诪讜谉 讻诇讜诪专 讜讛讘谞讬诐 讬讝讜谞讜 讜讛讘谞讜转 讬砖讗诇讜 注诇 讛驻转讞讬诐 讜诪"诪 讛诇讻讛 讻转谞讗 拽诪讗 讜讗注"驻 砖讘诪住讻转 讻转讘讜转 驻专拽 讗讞专讜谉 拽"讟 讗' 讗诪专讜 讻诇 诪拽讜诐 砖讗诪专 专讘谉 讙诪诇讬讗诇 专讜讗讛 讗谞讬 讚讘专讬 讗讚诪讜谉 讛诇讻讛 讻诪讜转讜 讘讝讜 讛住讻讬诪讜 讻诇 讛讙讗讜谞讬诐 砖讗讬谉 讛诇讻讛 讻诪讜转讜 讜讻谉 住讜讙讬转 砖诪讜注讛 讝讜 诪讜讻讞转 讜诪"诪 讻转讘讜 讙讚讜诇讬 讛驻讜住拽讬诐 讘砖诐 专讗砖讬 讛讬砖讬讘讜转 砖诇讗 谞讗诪专 讻谉 讗诇讗 讘砖讬砖 砖诐 拽专拽注讜转 讗讘诇 讗诐 讗讬谉 砖诐 讗诇讗 诪讟诇讟诇讬谉 讛讗讬诇 讜诪讚讬谉 讛转诇诪讜讚 讗讬谉 诪讝讜谉 讛讘谞讜转 诪谉 讛诪讟诇讟诇讬谉 讜诪转拽谞转 讛讙讗讜谞讬诐 讛讬讗 砖讛讬讜 谞讝讜谞讜转 诪讛诐 讚讬讬诐 砖转拽谞讜 诇讛诐 诇讛讬讜转 讻讘谞讬诐 诇讬讝讜谉 诪讛诐 讗诇讜 讜讗诇讜 注讚 砖讬讻诇讜 讛谞讻住讬诐 讜讗讞"讻 讬砖讗诇讜 讗诇讜 讜讗诇讜 讛谞讬讞 讘谞讬诐 讜讘谞讜转 讜讟讜诪讟讜诐 砖讛讜讗 住驻拽 讝讻专 住驻拽 谞拽讘讛 讘讝诪谉 砖讛谞讻住讬诐 诪专讜讘讬诐 讛讝讻专讬诐 讚讜讞讬诐 讗讜转讜 讗爪诇 讛谞拽讘讜转 诇讬讝讜谉 讜诇讗 诇讬专砖 注诪讛诐 讜讘讝诪谉 砖讛谞讻住讬诐 诪讜注讟讬诐 讛谞拽讘讜转 讚讜讞讜转 讗讜转讜 讗爪诇 讛讝讻专讬诐 诇砖讗讜诇 讜诇讗 诇讬讝讜谉 注诪讛谉 砖讗讬谉 诇讱 诇讚讞讜转讜 诪讻诇 讜讻诇 讚讬讬讱 砖转注砖讛讜 讻驻讞讜转 砖讘讛诐 讜讗注"驻 砖讗诪专讜 讘诪砖谞讛 砖讗讞专 讝讜 讬诇讚讛 讟讜诪讟讜诐 讗讬谞讜 谞讜讟诇 讗讬谉 讛诇讻讛 讻谉 讻诪讜 砖讬转讘讗专 讗诇讗 注讜砖讬谉 讗讜转讜 讻驻讞讜转 砖讘讛诐 注诇 讛讚专讱 砖讘讬讗专谞讜 讻讝讻专 讘诪讜注讟讬诐 讜讻谞拽讘讛 讘诪专讜讘讬诐 讜讞讻诪讬 讛讚讜专讜转 砖诇驻谞讬谞讜 讞讜诇拽讬诐 诇驻住讜拽 砖讛讟讜诪讟讜诐 讗讬谞讜 谞讜讟诇 讻诇讜诐 讜讗讬谉 讛讚讘专讬诐 谞专讗讬谉 讻诇诇 讜讝讛 砖讘讬讗专谞讜 讘谞讻住讬诐 诪专讜讘讬诐 砖讛讘谞讬诐 讬讬专砖讜 驻讬专讜砖讜 砖讗讬谉 讛讘谞讜转 谞讜讟诇讜转 讞诇拽谉 讗诇讗 砖讛讘谞讬诐 诪转注住拽讬诐 讘讛诐 讜讛讘谞讜转 谞讝讜谞讜转 注诪讛诐 讜诪"诪 讗诐 讛讬讜 拽专拽注讜转 讜专爪讜 讛讘谞讬诐 诇诪讻讜专 讻讚讬 诇讛转注住拽 讘住讞讜专讛 驻讬专砖讜 讛讙讗讜谞讬诐 砖讛讘谞讜转 讬讻讜诇讜转 诇诪讞讜转 诪驻谞讬 砖讛驻住讬讚讗 诪爪讜讬讛 讘讛诐:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





专"讬 诪讬讙讗砖

讗诇讗 讗诪专 专讘 讗砖讬 砖讜讬讜讛 专讘谞谉 讻讬讜专砖 讜砖讜讜讬讜讛 专讘谞谉 讻诇讜拽讞 讙讘讬 讬讜讘诇 砖讜讬讜讛 专讘谞谉 讻讬讜专砖 诪砖讜诐 驻住讬讚讗 讚讬诇讬讛 讻讬 讛讬讻讬 讚诇讗 诇讬讛讚专 讘讬讜讘诇. 讙讘讬 讚专讘讬 讬讜住讬 讘专讘讬 讞谞讬谞讗 砖讜讬讜讛 专讘谞谉 讻诇讜拽讞 诪砖讜诐 驻住讬讚讗 讚讬讚讬讛 讻讬 讛讬讻讬 讚诇讗 诪爪讬 诇诪讝讘讬谉 诪讬讚讬 转讜转讬讛 讜讗讬 诪讝讘谞讗 诪驻讬拽 诇讛讜 诪讬谞讬讬讛讜 讚诇拽讜讞讜转 讚讗讬谞讛讜 讚讗驻住讬讚讜 讗谞驻砖讬讬讛讜 讙讘讬 讗诇诪谞转讜 砖讜讜讬' 专讘谞谉 讻讬讜专砖 诪砖讜诐 驻住讬讚讗 讚讗诇诪谞转讜 驻讬专砖 讜讻讬讜谉 讚讗住拽讛 专讘 讗砖讬 讚讘注诇 砖讜讬讜讛 专讘谞谉 讻诇讜拽讞 诇讙讘讬 讚专讘讬 讬讜住讬 讘专 讞谞讬谞讗 诪砖讜诐 驻住讬讚讗 讚讬讚讬讛 诪转讞讝讬讗 诪讬诇转讗 讚诇注谞讬谉 诇讜转讛 讜讗讻诇讛 讜注诪讚讛 讜谞砖讗转 谞诪讬 讘注诇 诇讜拽讞 讛讜讛 讜诇讗 讙讘讬 诪诇讜讛 诪讬谞讬讛 讻诇讜诐 诪砖讜诐 驻住讬讚讗 讚讘注诇. 讜讗诐 转砖讗诇 讛讗 讗讬讻讗 驻住讬讚讗 讚诪诇讜讛 讚讘砖诇诪讗 诇讙讘讬 专讘讬 讬讜住讬 讘专讘讬 讞谞讬谞讗 讗祝 注诇 讙讘 讚讗讬讻讗 驻住讬讚讗 讚诇拽讜讞讜转 讗诪专讬谞谉 讗讬谞讛讜 讗驻住讬讚讜 讗谞驻砖讬讛讜 讚讬讚注讬 讚讗讬转 诇讛 讙讘专讗 讜讝讘谞讬 诪讬谞讛 讗诇讗 讛讬讻讗 讚诇讜转讛 讜讗讻诇讛 讜注诪讚讛 讜谞砖讗转 诪讗讬 讗驻住讬讚讜 讗谞驻砖讬讛讜 讗讬讻讗 讗讟讜 诪讬 讛讜讛 讬讚注讬 讚诇讘转专 讛讻讬 拽讬讬诪讗 讜诪讬谞住讘讗 讜诇讬讻讗 诇诪讬诪专 讛讗讬 谞诪讬 讗讬讛讜 讗驻住讬讚 讗谞驻砖讬讛 讚诇讗 讗讬讘注讬 诇讬讛 诇讗讜讝讜驻讬 讗诇讗 讘砖讟专讗 讞讚讗 讚讻讬 讗诪专讬谞谉 讚讗驻住讬讚 讗谞驻砖讬讛 讛谞讬 诪讬诇讬 讛讬讻讗 讚拽讗 诪讻讜讬谉 诇诪讬讝讻讬 诇谞驻砖讬讛 讘诪拽讜诐 讚讬讚注 讚讗讬讻讗 驻住讬讚讗 诇讗讞专讬谞讬 讻讙讜谉 诇拽讜讞讜转 讚专讘讬 讬讜住讬 讘专讘讬 讞谞讬谞讗 讚讬讚注讬 讚讗讬讻讗 讘注诇 讜拽讗 诪讬讻讜讜谞讬 诇诪讬讝讻讬 讗谞驻砖讬讛讜 讚诇讗 讗讬讘注讬 诇讛讜 诇诪注讘讚 诪讬讚讬 讚讗讬讻讗 讞讜讘转讗 诇讗讞专讬谞讬 讜注讜讚 讛转讬谞讞 诇注谞讬谉 讙讘讬讬讛 诪谉 讛拽专拽注 讚讗讬讻讗 讛驻专砖 讘讬谉 诪诇讜讛 讘砖讟专 诇诪诇讜讛 注诇 驻讛 诇注谞讬谉 讙讘讬讛 诪谉 讛诪讟诇讟诇讬谉 诇讘转专 讚转拽讜谉 专讘谞谉 讚诪转讬讘转讗 讛砖讗讞 诇诪讙讘讗 诪诪讟诇讟诇讬 讚砖讘拽讜 诇讛讜 讙讘讬 讬讜专砖 讚讗讬讻讗 讛驻住讚 讘讬谉 诪诇讜讛 讘砖讟专 讘讬谉 诪诇讜讛 注诇 驻讛 讚讗驻讬诇讜 诪诇讜讛 讘砖讟专 诇讗 讟专驻讬 诪诪讟诇讟诇讬 讚讝讘谉 诇讝讛 诪讗讬 讗驻住讬讚 讗谞驻砖讬讛 讗讬讻讗. 讬砖 诇讛砖讬讘 讚讻讬 讞讬讬砖讬谞谉 诇驻住讬讚讗 讚讘注诇 讛讜讗 讚讞讬讬砖讬谞谉 讜诇讗 讗驻住讬讚讗 讚诪诇讜讛 诪砖讜诐 讚谞讻住讬 讘讞讝拽转 讘注诇 拽讬讬诪讬 讜诪诇讜讛 讛讜讗 讚拽讗 讘注讬 诇诪讬讟专祝 诪讬谞讬讛 讜讻讬讜谉 讚诪诇讜讛 注诇 驻讛 讛讬讗 讜诇讬转 诇讛 拽诇讗 讞讬讬砖讬谞谉 诇驻住讬讚讗 讚讘注诇 讜诇讗讜 诇驻住讬讚讗 讚诪诇讜讛 讻讚讗诪专讬谞谉 讛转诐 讗诪专 专讘 驻驻讗 讛讬诇讻转讗 诪诇讜讛 注诇 驻讛 讙讜讘讛 诪谉 讛讬讜专砖讬谉 讜讗讬谉 讙讜讘讛 诪谉 讛诇拽讜讞讜转 讚诇讬转 诇讬讛 拽诇讗. 讜讗讬谉 诇讜诪专 讜讛讗 讙讘讬 讗诇诪谞转讜 讚讗讬讛讬 拽讗 讘注讬讗 诇诪讬讟专祝 诪讬谞讬讛 讜拽讗 讞讬讬砖讬谞谉 诇驻住讬讚讗 讚讬讚讛 讜诇讗 诇驻住讬讚讗 讚讬讚讛讜 讞讚讗 讚讛讗 拽讬讬诪讬 诇谉 讚谞讻住讬 讘讞讝拽转 讗诇诪谞讛 拽讬讬诪讬 讻讚讙专住讬谞谉 讘驻专拽 讗诇诪谞讛 谞讬讝讜谞讬转 (讬讘诪讜转 讚祝 爪"讜) 讘注讬 专讘讬 讬讜讞谞谉 讬转讜诪讬诐 讗诪专讜 谞转谞谞讜 讜讛讬讗 讗讜诪专转 诇讗 谞讟诇转讬 讜讻讜' 讜诪住拽谞讗 讚讻诇 讝诪谉 砖诇讗 谞砖讗转 注诇讬讛诐 诇讛讘讬讗 专讗讬讛 讜注讜讚 讚诇讙讘讬 讗诇诪谞讛 讗讬讻讗 诇诪讬诪专 讻讬讜谉 讚讬讚注讬 讚讗讬讻讗 讛讗诇诪谞讛 讚讘注讬讗 讗讬转讝讜谞讬 诪讛谞讬 谞讻住讬 讻讬 拽讗 谞住讬讘 诇讛 诇讛讗讬 讘转 讗讚注转讗 讚讛讻讬 讛讜讗 讚拽讗 谞住讬讘 讗诇讗' 讗讬讛讜 讚讗驻住讬讚 讗谞驻砖讬讛 讚讬讚注 讚讗讬讻讗 讛讗讬 讗诇诪谞讛 讚讗讬转 诇讛 诇讗讬转讝讜谞讬 诪讛谞讬 谞讻住讬 讜拽讗 谞住讬讘 诇讛 诇讘转. 讜诪砖讜诐 讛讻讬 砖讜讬讜讛 讻讬讜专砖 讜讞讬讬砖讬谞谉 诇驻住讬讚讗 讚讬讚讛 讗讬 谞诪讬 讬砖 诇讛砖讬讘 讚讻讬讜谉 讚拽讬讬诪讗 诇谉 讚讗讬谉 讗讚诐 专讜爪讛 砖转转讘讝讛 讗砖转讜 讘驻谞讬 讘"讚 诪砖讜诐 讛讻讬 砖讜讬讜讛 讻讬讜专砖 讜诇讗 讞讬讬砖讬谞谉 诇驻住讬讚讗 讚讬讚讬讛:



讛讚专谉 注诇讱 讬砖 谞讜讞诇讬谉





讬讚 专诪"讛

专讙. 讗诪专 专讘讗 讜讛砖转讗 讚砖诇讞 专讘讬谉 诪讬 讬讚注讬谞谉 讚讘注诇 讬讜专砖 讛讜讬 诇讻诇 诪讬诇讬 讜讛讗 讗诪专 专讘讬 讬讜住讬 讘专' 讞谞讬谞讗 讘讗讜砖讗 讛转拽讬谞讜 讛讗砖讛 砖诪讻专讛 讘谞讻住讬 诪诇讜讙 讘讞讬讬 讘注诇讛 讜诪转讛 讛讘注诇 诪讜爪讬讗 诪讬讚 讛诇拽讜讞讜转. 讗诇诪讗 诇讜拽讞 讛讜讬, 讜讻诪讗谉 讚讝讘谞讬谞讛讜 诇谞讻住讬 诪讛讛讬讗 砖注转讗 讚讗转讬 诇讬讚讬讛 讚诪讬, 讚讗讬 讬讜专砖 讛讜讬 诇讗 诪爪讬谞讜 讬专讜砖讛 诪讞讬讬诐. 讜讗住讬拽谞讗 讗诇讗 讗诪专 专讘 讗砖讬, 诇讗 讬讜专砖 讛讜讬 诇讻诇 诪讬诇讬 讜诇讗 诇讜拽讞 讛讜讬 诇讻诇 诪讬诇讬, 讗诇讗 砖讜讬讜讛 专讘谞谉 讻讬讜专砖 讜砖讜讬讜讛 讻诇讜拽讞. 讙讘讬 讬讜讘诇 砖讜讬讜讛 专讘谞谉 讻讬讜专砖 诪砖讜诐 驻住讬讚讗 讚讬讚讬讛. 讚转谞谉 讜讗诇讜 砖讗讬谞谉 讞讜讝专讬谉 讘讬讜讘诇 讛讘讻讜专讛 讜讛讬讜专砖 讗转 讗砖转讜. 讙讘讬 讚专' 讬讜住讬 讘专' 讞谞讬谞讗 砖讜讬讜讛 专讘谞谉 讻诇讜拽讞 诪砖讜诐 驻住讬讚讗 讚讬讚讬讛. 讚讻讬讜谉 讚讝讻讛 讘讗砖讛 注讘讚讜 诇讬讛 专讘谞谉 转拽谞转讗 讚诇讗 转讬拽讜诐 讗讬讛讬 讜转驻拽注讬谞讛讜 诇谞讻住讬诐 诪讬谞讬讛, 讛讬诇讻讱 讛讜讛 诇讬讛 讘讛谞讬 谞讻住讬 讻诇讜拽讞 专讗砖讜谉 讻诪讗谉 讚讝讘谞讬谞讛讜 诇谞讻住讬 诪讬谞讛 诪砖注转 谞讬砖讜讗讬谉 讗讜 诪砖注转 谞驻讬诇转 讛谞讻住讬诐 诪注讻砖讬讜 讜诇讻砖转诪讜转 转讞转讬讜, 讚讗讬 诪讝讘谞讗 诇讛讜 讗讬讛讬 讘讬谞讬 讘讬谞讬 讜诪转讛 讻砖讛讬讗 转讞转讬讜 讗讬讙诇讗讬 诪讬诇转讗 诇诪驻专注 讚诪注讬拽专讗 拽谞谞讛讜 讘注诇 讜讗转讬 讜讟专讬祝 诇拽讜讞讜转. 讙讘讬 (讚讝讗讘讬谉) [讚专讘讬谉] 砖讜讬讜讛 讻讬讜专砖 诪砖讜诐 驻住讬讚讗 讚讗诇诪谞转讜. 讜讛"讛 讙讘讬 讘注讬讗 讚讗讘讜讛 讘专 讙谞讬讘讛 讚砖讜讬讜讛 专讘谞谉 讻讬讜专砖 诪砖讜诐 驻住讬讚讗 讚诪诇讜讛, 讻讚拽讗 驻砖讬讟 专讘讗 诪注讬拽专讗 讜讻讚驻砖讬讟 专讘 驻驻讗 (诪讝讚讘讬谉) [诪讚专讘讬谉].



讜诪拽砖讬谞谉 讜讛讗 讙讘讬 讚专"讬 讘专' 讞谞讬谞讗 讚讗讬讻讗 驻住讬讚讗 诇诇拽讜讞讜转 讜砖讜讬讛讜 专讘谞谉 讻诇讜拽讞 专讗砖讜谉 讜诇讗 讞讬讬砖讬 诇驻住讬讚讗 讚诇拽讜讞讜转. 讜驻专拽讬谞谉 讛转诐 讙讘讬 诇拽讜讞讜转 讗讬谞讛讜 讚讗驻住讜讚 讗谞驻砖讬讛讜 讚讻讬讜谉 讚讗讬讻讗 讘注诇 诇讗 讗讬讘注讬 诇讛讜 诇诪讝讘谉. 讜砖诪注讬谞谉 诪讬谞讛 讚讙讘讬 诇讜转讛 讜讗讻诇讛 讜注诪讚讛 讜谞砖讗转, 讻讬讜谉 讚讘砖注转 讛诇讜讗讛 讗讻转讬 诇讗 谞砖讗转 讜诇讬讻讗 诇诪讬诪专 讚诪诇讜讛 讛讜讗 讚讗驻住讬讚 讗谞驻砖讬讛, 砖讜讬讜讛 专讘谞谉 诇讘注诇 讻讬讜专砖 诪砖讜诐 驻住讬讚讗 讚讘注诇讛. 讜讻讬 转讬诪讗 讛讻讗 谞诪讬 诪诇讜讛 讛讜讗 讚讗驻住讬讚 讗谞驻砖讬讛, 讚诇讗 讗讬讘注讬 诇讬讛 诇讗讜讝驻讗 讘诇讗 砖讟专讗, 讻讬 讗诪专讬谞谉 讗讬讛讜 讚讗驻住讬讚 讗谞驻砖讬讛 讛讬讻讗 讚讬讛讬讘 讝讜讝讬 讘讻讚讬, 讻讙讜谉 诪讗谉 讚讝讗讘讬谉 谞讻住讬 讚讬讚注 讚诪砖注讘讚讬 诇讗讞专讬谞讬, 讚讜诪讬讗 讚诇拽讜讞讜转 讚讬讚注讬 讚讗讬讻讗 讘注诇 讜拽讗 诪讬讻讜讜谞讬 诇诪讝讘谉 谞讻住讬 讚讗转转讬讛 讚诪砖注讘讚讬 诇讬讛 诇讘注诇, 讗讘诇 讛讻讗 讙讘讬 诇讜转讛 讜讗讻诇讛 讻讬 拽讗 诪讜讝讬祝 诇讛 讘诇讗 砖讟专讗 讗讻转讬 谞讻住讬 讘讞讝拽转讛 讚讗讬转转讗 讛讜讜 拽讬讬诪讬 讜讻讬 讗讜讝讬祝 砖驻讬专 讗讜讝讬祝. 诪讗讬 讗诪专转, 讻讬讜谉 讚讗讬谞住讬讘讗 讘转专 讛讻讬 讛讜讛 诇讬讛 讻诪讗谉 讚讝讘讬谞讗 诇讛讜 诇谞讻住讬诐 诇讗讞专讬谞讬 讜诪诇讜讛 注诇 驻讛 讗讬谞讛 讙讜讘讛 诪谉 讛诇拽讜讞讜转, 讛谞讬 诪讬诇讬 讘诇拽讜讞讜转 诪诪砖 讚讞讬讬砖讬 专讘谞谉 诇驻住讬讚讬讛讜 诪砖讜诐 讚诪诇讜讛 注诇 驻讛 诇讬转 诇讛 拽诇讗 讜讗驻砖专 讚诇讗 砖诪注讬 讘讛 诇拽讜讞讜转 讜讝讘谞讬 讜诇讗讜 讗讚注转讬讛讜, 讘讛讗 讜讚讗讬 讞砖讜 专讘谞谉 诇驻住讬讚讗 讚诇拽讜讞讜转 讚诪讗讬 讛讜讛 诇讬讛 诇诪注讘讚, 诪诇讜讛 讛讜讗 讚讗驻住讬讚 讗谞驻砖讬讛 讚诇讗 讗讬讘注讬 诇讬讛 诇讗讜讝讜驻讬 讘诇讗 砖讟专讗, 讗讘诇 讛讻讗 讙讘讬 讘注诇 讚诇讗 拽讗 讬讛讬讘 讝讜讝讬 讜诇讗讜 诇讜拽讞 诪诪砖 讛讜讗, 讛讗 讗诪专讬谞谉 讘讛讚讬讗 讚讻讬 砖讜讬讜讛 专讘谞谉 讻诇讜拽讞 讛讬讻讗 讚诇讬讻讗 驻住讬讚讗 诇讗讞专讬谞讬 讗讘诇 讛讬讻讗 讚讗讬讻讗 驻住讬讚讗 诇讗讞专讬谞讬 诇讗 讞砖讜 专讘谞谉 诇驻住讬讚讗. 诪讬讚讬 讚讛讜讛 讗诪讝讜谞讬 讚讗诇诪谞转讜, 讚讗讬 住"讚 讚讜拽讗 讙讘讬 讗诇诪谞转讜 诪砖讜诐 讚讗讬谉 讗讚诐 专讜爪讛 砖转转讘讝讛 讗砖转讜 讘讘"讚 讗讬 谞诪讬 诪砖讜诐 讚谞讻住讬 讘讞讝拽转 讗诇诪谞讛 拽讬讬诪讬, 诪讗讬 讗讬专讬讬讗 讚谞拽讟 诪砖讜诐 驻住讬讚讗 讚讗诇诪谞转讜, 讚诪砖诪注 诪砖讜诐 讚诪驻住讚讛 诇讛讜 诇诪讝讜谞讜转 讚讬讚讛, 讛讗讬 诪砖讜诐 讘讬讝讬讜谉 诪讬讘注讬 诇讬讛, 讗讬 谞诪讬 诪砖讜诐 讚谞讻住讬 讘讞讝拽转讛 拽讬讬诪讬. 讜注讜讚 讗讬 讟注诪讗 讚诪讬诇转讗 诪砖讜诐 讚谞讻住讬 讘讞讝拽转 讗诇诪谞讛 拽讬讬诪讬 诪讗讬 讗讬专讬讬讗 讚砖讜讬讛 专讘谞谉 讻讬讜专砖 诇讙讘讬讛, 讻讬 诪砖讜讜 诇讬讛 谞诪讬 讻诇讜拽讞 讻讬讜谉 讚谞讻住讬 讘讞讝拽转 讗诇诪谞讛 拽讬讬诪讬 讗诇诪谞转讜 谞讬讝讜谞转 诪谞讻住讬讜. 讜注讜讚 讗讬 诪讛谞讬 讛讗讬 讟注诪讗 讚谞讻住讬 讘讞讝拽转 讗诇诪谞讛 拽讬讬诪讬 诇诪讟专祝 诪讘注诇 讜讗注"讙 讚讛讜讬 讻诇讜拽讞, 诪砖讗专 诇拽讜讞讜转 谞诪讬 转讟专讜祝, 讜讗谞谉 拽讬"诇 讚讗讬谉 诪讜爪讬讗讬谉 诇诪讝讜谞讜转. 讜注讜讚 讗讬 住诇拽讗 讚注转讗 讚讙讘讬 驻住讬讚讗 讚讗诇诪谞转讜 讛讜讛 讞讬讬砖讬 专讘谞谉 讙讘讬 驻住讬讚讗 讚诪诇讜讛 诇讗 讞讬讬砖讬 专讘谞谉, 讗讬 讛讻讬 讻讬 讗拽砖讬谞谉 讜讛讗 讙讘讬 讚专' 讬讜住讬 讘专 讞谞讬谞讗 讚讗讬讻讗 驻住讬讚讗 讚诇拽讜讞讜转 讜砖讜讬讜讛 专讘谞谉 讻诇讜拽讞, 诪讗讬 拽讜砖讬讗, 讜讛讗 讗诪专转 讚诇驻住讬讚讗 讚讗诇诪谞讛 讘诇讞讜讚 讛讜讗 讚讞讬讬砖讬 专讘谞谉 诇驻住讬讚讗 讚讗讞专讬谞讬 诇讗 讞讬讬砖讬 专讘谞谉. 讜注讜讚 讛讗 讚驻专拽讬谞谉 讛转诐 讗讬谞讛讜 讚讗驻住讜讚 讗谞驻砖讬讬讛讜 讚讻讬讜谉 讚讗讬讻讗 讘注诇 诇讗 讗讬讘注讬 诇讛讜 诇诪讝讘谉 讛讗讬 诪砖讜诐 讚诇讗 讞讬讬砖讬 专讘谞谉 讗诇讗 诇驻住讬讚讗 讚讘注诇 诪讬讘注讬 诇讬讛. 讗诇讗 诇讗讜 砖诪注 诪讬谞讛 讚讻诇 讛讬讻讗 讚讗讬讻讗 驻住讬讚讗 诇讗讞专讬谞讬 讚拽讚讬诐 砖注讘讜讚讬讬讛讜 诇讘注诇 诇讗 讞讬讬砖讬 专讘谞谉 诇驻住讬讚讗 讚讘注诇. 讜讻谉 讛诇讻转讗:



讛讚专谉 注诇讱 驻专拽 讬砖 谞讜讞诇讬谉 讗. 诪讬 砖诪转 讜讛谞讬讞 讘谞讬诐 讜讘谞讜转 讘讝诪谉 砖讛谞讻住讬诐 诪专讜讘讬诐 讛讘谞讬诐 讬讬专砖讜 讜讛讘谞讜转 讬讝讜谞讜 讛谞讻住讬诐 诪诪讜注讟讬谉 讛讘谞讜转 讬讝讜谞讜 讜讛讘谞讬诐 讬砖讗诇讜 注诇 讛驻转讞讬诐 讗讚诪讜谉 讗讜诪专 讘砖讘讬诇 砖讗谞讬 讝讻专 讛驻住讚转讬 讗诪专 专讘谉 讙诪诇讬讗诇 专讜讗讛 讗谞讬 讗转 讚讘专讬 讗讚诪讜谉. 讛讗 讚拽转谞讬 讛讻讗 讛讘谞讬诐 讬讬专砖讜, 讘讬专讜砖讛 讚讗讜专讬讬转讗 拽讗讬, 讚讗注"讙 讚诪讚讗讜专讬讬转讗 讗讬谉 诇讘谞讜转 讘诪拽讜诐 讘谞讬诐 讻诇讜诐, 转拽讬谞讜 诇讛谉 专讘谞谉 诇讘谞讜转 诇讗讬转讝讜谞讬 诪谞讻住讬 讚讗讘讜讛讜谉 注讚 讚转诇拽讞谉 诇讙讜讘专讬谉 讗讜 注讚 讚讬讘讙专谉, 讜诪转谞讗讬 讻转讜讘讛 谞讬谞讛讬, 诇讗 讻转讘 诇讛 讘谞谉 谞讜拽讘谉 讚讬 转讛讜讬讬谉 诇讬讱 诪谞讗讬 转讛讜讬讬谉 讬转讘谉 讘讘讬转讬 讜诪转讝谞谉 诪谞讻住讬讬 注讚 讚转诇拽讞谉 诇讙讜讘专讬谉 讞讬讬讘 砖讛讜讗 转谞讗讬 讘"讚. 讜讚讜拽讗 讘讘谞讜转 讚讗转讬讗谉 诪讻讞 拽讬讚讜砖讬谉 讜讻转讜讘讛, 讗讘诇 讘谞讜转 讚诇讗 讗转讬讬讗谉 诪讻讞 拽讬讚讜砖讬谉 讜讻转讜讘讛 诇讬转 诇讬讛讬 诪讝讜谞讬. 讞讚讗 讚诪转谞讬' 讚讘谞谉 谞讜拽讘谉 讚转谞讬 注诇讛 砖讛讜讗 转谞讗讬 讘"讚 讘讘谞讜转 讚讗转讬讗谉 诪讻讞 讻转讜讘讛 讜拽讬讚讜砖讬谉 诪砖诪注, 讜讘讻诪讛 讚讜讻转讬 讗诪专讬谞谉 讚诪讝讜谞讜转 讘讘谞讜转 诪转谞讗讬 讻转讜讘讛 谞讬谞讛讬. 讜注讜讚 讚讘讛讚讬讗 讗讬讘注讬讗 诇谉 讘驻' 谞注专讛 砖谞转驻转转讛 (讻转讜讘讜转 谞讙,讘) 讙讘讬 讘转 讬讘诪讛 讜讘转 砖谞讬讬讛 讜讘转 讗专讜住讛 讜讘转 讗谞讜住讛 讬砖 诇讛谉 诪讝讜谞讜转 讗讜 讗讬谉 诇讛谉 诪讝讜谞讜转, 讜注诇讜 讘转讬拽讜, 讛讬诇讻讱 诇讬转 诇讛讬 诪讝讜谞讬.



讜诪住拽讗谞讗 讻诇 砖讬讝讜谞讜 诪讛谉 讗诇讜 讜讗诇讜 注讚 砖讬讘讙专讜 讛讘谞讜转 讛谉 讛谉 诪专讜讘讬谉, 驻讞讜转 诪讻讗谉 讛谉 讛谉 诪讜注讟讬谉. 讜讗讬讚讬 讜讗讬讚讬 讬讛讘讬谞谉 诪讬谞讬讛讜 诪讝讜谞讜转 诇讘谞讜转 注讚 砖讬讘讙专讜, 讜讛砖讗专 诇讘谞讬诐, 讗讬 诪住驻讬拽 诇讛讜 诪住驻讬拽, 讜讗讬 谞驻讬砖 讟驻讬 砖拽诇讬 诇讬讛, 讚讛讗 诪讚讗讜专讬讬转讗 讻讜诇讛讜 讚讘谞讬诐 谞讬谞讛讜. 讜讛讬讬谞讜 讚拽转谞讬 讛讘谞讬诐 讬讬专砖讜, 讚诪砖诪注 讘讬谉 诪注讟 讘讬谉 讛专讘讛, 讚讻讬 拽讗 讝讻讜 诪讻讞 讬专讜砖讛 拽讗 讝讻讜. 讜讗讬 讗驻讬诇讜 诇讬转 讘讛讜 讗诇讗 讻讚讬 诪讝讜谞讜转, 讛讘谞讜转 讬讝讜谞讜 讜讛讘谞讬诐 讬砖讗诇讜 注诇 讛驻转讞讬诐, 讚讘谞讜转 讻讘注诇讬 讞讜讘讜转 谞讬谞讛讜 讜讗讬谉 诇讬讜专砖 讘诪拽讜诐 讘注诇 讞讜讘 讻诇讜诐. 讜讗讚诪讜谉 住讘专 讘砖讘讬诇 砖讗谞讬 讝讻专 讛驻住讚转讬, 讜专讗讜讬 讗谞讬 诇讬专砖 讘谞讻住讬诐 诪专讜讘讬诐 讜讗祝 注诇 讙讘 讚谞驻讬砖讬 讟讜讘讗 诪讻讚讬 诪讝讜谞讜转 讗诇讜 讜讗诇讜, 讛驻住讚转讬 讘谞讻住讬诐 诪讜注讟讬谉, 讗诇讗 讚讬谉 诇讘谞讜转 砖讬讝讜谞讜 注诐 讛讘谞讬诐 讘谞讻住讬诐 诪诪讜注讟讬谉 讘砖讜讛. 讜讗注"讙 讚讗诪专 专讘谉 讙诪诇讬讗诇 专讜讗讛 讗谞讬 讗转 讚讘专讬 讗讚诪讜谉, 诇讬转 讛诇讻转讗 讻讜转讬讛, 讚住讜讙讬讗 讚讙诪专讗 讻转谞讗 拽诪讗 讗讝讬诇 讻讚讘注讬谞谉 诇诪讬诪专 拽诪谉 (拽诪,讗 住讬' 讟讝). 讜讚讜拽讗 讘诪拽专拽注讬, 讗讘诇 讛讬讻讗 讚讗转讜 诇讗讬转讝讜谞讬 诪诪讟诇讟诇讬 注讘讚讬谞谉 讻讗讚诪讜谉, 讻讚讘注讬谞谉 诇诪讬诪专 拽诪谉 (砖诐).



讜讻讬 转讬诪讗 讻讬讜谉 讚诇讗 砖谞讗 讘诪专讜讘讬谉 讜诇讗 砖谞讗 讘诪讜注讟讬谉 诪讜爪讬讗讬谉 诇讘谞讜转 注讚 砖讬讘讙专讜 讜讛砖讗专 诇讘谞讬诐, (诇讬诪讗) [诇诪讛] 诇讬讛 诇转谞讗 诇诪转谞讬 转专讬 讘讘讬 讜诇驻诇讜讙讬 讘讬谉 诪专讜讘讬谉 诇诪讜注讟讬谉, 诇驻住讜拽 讜诇讬转谞讬 讛讻讬, 诪讬 砖诪转 讜讛谞讬讞 讘谞讬诐 讜讘谞讜转 诪讜爪讬讗讬谉 诪谞讻住讬讜 诪讝讜谞讜转 诇讘谞讜转 注讚 砖讬讘讙专讜 讜讛砖讗专 诇讘谞讬诐. 讜讻讬 转讬诪讗 讛讬讬谞讜 讟注诪讗 讚拽转谞讬 转专讬 讘讘讬 诇讗砖诪讜注讬谞谉 讚讘讝诪谉 砖讛谞讻住讬诐 诪专讜讘讬谉 讝讻讜 讛讘谞讬诐 讘讞诇拽谉, 讜讗诐 谞转诪注讟讜 诇讬转 诇讛讜 诇讘谞讜转 讗讞专讬讜转讗 讗讘谞讬诐 诇诪诇讜讬讬 诇讛讜 诪讝讜谞讬 诪讞讜诇拽讗 讚讘谞讬诐 注讚 砖讬讘讙专讜, 讗讘诇 讘谞讻住讬诐 诪讜注讟讬诐 讻讜诇讛讜 谞讻住讬 讘讞讝拽转 讘谞讜转 拽讬讬诪讬 讜讗诐 谞转诪注讟讜 讬转专 诪讻讗谉 讜注诪讚讜 注诇 讻讚讬 诪讝讜谞讜转 讛讘谞讜转 讘诇讘讚 讻讜诇讛讜 讚讘谞讜转 讛讜讜. 诇讗 住"讚, 讞讚讗 讚注诇 讻专讞讬讱 诇讗 砖谞讗 讘谞讻住讬诐 诪专讜讘讬谉 讜诇"砖 讘谞讻住讬诐 诪讜注讟讬谉, 讛讬讻讗 讚讗讬讻讗 讬转专 诪讻讚讬 诪讝讜谞讜转 讛讘谞讜转, 讛讛讜讗 讟讜驻讬讗谞讗 讚讘谞讬诐 讛讜讬 讜讘讞讝拽转讬讛讜 拽讗讬, 讜讗诐 讻谉 诪讗讬 砖谞讗 讚讻讬 谞驻讬砖 讛讛讜讗 讟讜驻讬讬讗谞讗 讚诇讬转 诇讛讜 诇讘谞讜转 讗讞专讬讜转讗 注讬诇讜讬讛 讜诪讗讬 砖谞讗 讚讻讬 诇讗 谞驻讬砖 讚讗讬转 诇讛讬 讗讞专讬讜转讗 注讬诇讜讬讛. 讜注讜讚 讛讗 讘讛讚讬讗 讗诪专讬' 讘讙诪专讗 讚讗驻讬' 讛讬讜 诪讜注讟讬谉 讚诇讬转 讘讛讜 讗诇讗 讻讚讬 诪讝讜谞讜转 讛讘谞讜转 讘诇讘讚 讜讗讞"讻 谞转专讘讜, 讛讛讜讗 讟讜驻讬讗谞讗 讚讘谞讬诐 讛讜讬, 讗诇诪讗 讗驻讬' 诇讬转 讘讛讜 讗诇讗 讻讚讬 诪讝讜谞讜转 讛讘谞讜转 讘讞讝拽转 讘谞讬诐 拽讬讬诪讬 讜讗诐 谞转专讘讜 诇讘谞讬诐 谞转专讘讜. 讜讻"砖 讚讗讬 讛讜讬 讘讛讜 讟讜驻讬讗谞讗 诪注讬拽专讗 讚讛讛讜讗 讟讜驻讬讗谞讗 讜讚讗讬 讘讞讝拽转 讘谞讬诐 拽讗讬 讜诇讬转 诇讛讜 诇讘谞讜转 讗讞专讬讜转讗 注讬诇讜讬讛讬 讗诇讗 诇驻讬 讞诇拽谉 讻讚讘注谞谉 诇讘专讜专讬 诇拽诪谉.



讗诇讗 注诇 讻专讞讬讱 诇"砖 讘诪专讜讘讬谉 讜诇"砖 诪讜注讟讬谉 讻诇 讛讬讻讗 讚讛讜讜 讘讛讜 讟讜驻讬讗谞讗 诪注讬拽专讗 注诇 讻讚讬 诪讝讜谞讜转 讛讘谞讜转, 讛讛讜讗 讟讜驻讬讗谞讗 讚讘谞讬诐 讛讜讬, 讜诇讬转 诇讛讜 诇讘谞讜转 讗讞专讬讜转讗 注讬诇讜讬讛 讗诇讗 诇驻讬 讞诇拽谉. 讜讗讻转讬 讛讚专 拽讜砖讬谉 诇讚讜讻转讬讛 诇诪讗 诇讬 诇诪转谞讗 转专讬 讘讘讬.



讜讻讬 转讬诪讗 讚讬诇诪讗 讻讬 拽转谞讬 转专讬 讘讘讬 诇讗 诪砖讜诐 讚砖讗谞讜 讘讚讬谞讗 诪讛讚讚讬 讗诇讗 诪砖讜诐 驻诇讜讙转讗 讚讗讚诪讜谉 讚讘注讬 诇讗驻诇讜讙讬讛 讗讘讘讗 讚诪讜注讟讬谉, 讛讬诇讻讱 讗砖诪注讬谞谉 讘讘讗 讚诪专讜讘讬谉 讚诪讜讚讜 讘讬讛 讻讜诇讛讜 讘讗谞驻讬 谞驻砖讬讛 讜讛讚专 讗砖诪注讬谞谉 驻诇讜讙转讗 讚专讘谞谉 讜讗讚诪讜谉 讘谞讻住讬诐 诪诪讜注讟讬谉. 诇讗 住"讚, 讚讗讬 住"讚 诇讗 砖讗谞讜 讘讚讬谞讗 诪讛讚讚讬, 讛讗 讚讗讬讘注讬讗 诇谉 讘讙诪专讗 (诇讛诇谉 讘讘讗 讘转专讗 拽诪,讗) 讙讘讬 讘注"讞 讜讞讘专讬讜 诪讛讜 砖讬诪注讟讜 讘谞讻住讬诐, 诇诪讗讬 讛诇讻转讗 拽讗 诪讬讘注讬讗 诇谉, 讗讬 诇讚讬谞讗 讚讘谞讜转 讘讛讚讬 讘注诇 讞讜讘, 驻砖讬讟讗 讚讘注"讞 拽讜讚诐, 讗诇讗 诇讗讜 讘讚讬谞讗 讚讘谞讜转 讘讛讚讬 讘谞讬诐, 讜讗讬 诇讗讜 讚砖讗谞讜 讚讬谞讬讛讜 讘讬谉 诪专讜讘讬谉 诇诪讜注讟讬谉 诇讗 拽讗 诪讬讘注讬讗 诇谉*. 讜注讜讚 讗讬 住"讚 讘讬谉 讘诪专讜讘讬谉 讘讬谉 讘诪讜注讟讬谉 讗诇讬讘讗 讚专讘谞谉 讞讚 讚讬谞讗 讛讜讗 讚诪讜爪讬讗讬谉 诪讛谉 讻讚讬 诪讝讜谞讜转 讛讘谞讜转 注讚 砖讬讘讙专讜 讜讛砖讗专 诇讘谞讬诐, 讜讗诇讬讘讗 讚讗讚诪讜谉 讻诪讗 讚诇讗 讘讙专谉 讘谞讜转 讻讜诇讛讜 诪讬转讝谞讬 讘讛讚讬 讛讚讚讬, 诪讗讬 讗讬讻讗 讘讬谉 专"讙 讜专讘谞谉, 讚讛讗 诇专"讙 讚讗诪专 讻诇 砖讬讝讜谞讜 诪讛谉 讗诇讜 讜讗诇讜 注讚 讬"讘 讞讚砖 讘讬谉 讛谉 诪专讜讘讬谉 讜讗讬谞讱 诪讜注讟讬谉 讘讬谉 诪专讜讘讬谉 讘讬谉 诪讜注讟讬谉 诇讗讚诪讜谉 讻讜诇讛讜 讻讛讚讚讬 诪讬转讝谞讬 讜诇专讘谞谉 诪讜爪讬讗讬谉 诇讛谉 诪讝讜谞讜转 诇讘谞讜转 注讚 砖讬讘讙讜专讜 讜讛砖讗专 诇讘谞讬诐.



讗诇讗 诪砖讜诐 讚砖讗谞讬 讚讬谞讗 讚诪专讜讘讬谉 诪讚讬谞讗 讚诪讜注讟讬谉, 讚讗诇讜 诪专讜讘讬谉 砖讘拽讬谞谉 诇讛讜 诇谞讻住讬 讘讬讚讗 讚讘谞讬诐 讗讜 讘讬讚讗 讚讗驻讟专讜驻讗 讚讬讚讛讜, 讜讻讬 诪讬转讝谞谉 讘谞讜转 诪转讜转讬 讬讚讗 讚讘谞讬诐 讛讜讗 讚诪转讝谞谉 注诇 讬讚 注诇 讬讚. 讜讗诇讜 诪讜注讟讬谉 诪讜爪讬讗讬谉 诪讛谉 讻讚讬 讛专讗讜讬 诇诪讝讜谞讜转 讛讘谞讜转 注讚 砖讬讘讙讜专讜 讜诪讜拽诪讬谞谉 诇讬讛 诇讘谞讜转 讘讬讚讗 讚砖诇讬砖, 讜讛砖讗专 诇讘谞讬诐. 讚讜拽讗 谞诪讬 讚讛讗讬 讚讬谞讗 讚诪讜爪讬讗讬谉 诇讛诐 诪讝讜谞讜转 诇讘谞讜转 注讚 砖讬讘讙讜专讜 诇讗 讗讬转诪专 讘讙诪专讗 讗诇讗 讙讘讬 诪讜注讟讬谉. 转讚注 诪讚诪转诪讛讬谞谉 诪注讬拽专讗 讜讗讬 诇讬讻讗 讻讚讬 砖讬讝讜谞讜 讗诇讜 讜讗诇讜 注讚 砖讬讘讙讜专讜 砖拽诇谉 诇讬讛 讘谞讜转 讻讜诇讛讜, 讜驻专拽讬谞谉 诪讜爪讬讗讬谉 诇讛诐 诪讝讜谞讜转 诇讘谞讜转 注讚 砖讬讘讙讜专讜 讜讛砖讗专 诇讘谞讬诐, 讜讗讬 住"讚 讘诪专讜讘讬谉 谞诪讬 (讚诪讬) 讛讻讬谉 讚讬谞讗, 讗诪讗讬 讗讬讻驻诇 诇讗砖诪注讬谞谉 讛讗讬 讚讬谞讗 讘诪讜注讟讬谉, 讛讜讛 诇讬讛 诇讗砖诪注讬谞谉 讚讚讬谞讗 讚诪讜注讟讬谉 讻讚讬谞讗 讚诪专讜讘讬谉 (谞诪讬) 讚诪讬. 讗讬 谞诪讬 诇讬砖诪注讬谞谉 讚诇"砖 诪专讜讘讬谉 讜诇"砖 诪讜注讟讬谉 诪讜爪讬讗讬谉 诇讛诐 诪讝讜谞讜转 诇讘谞讜转 注讚 砖讬讘讙讜专讜 讜讛砖讗专 诇讘谞讬诐. 讗诇讗 诪讚诇讗 讗讬讻驻诇 诇讗砖诪注讬谞谉 讛讗讬 讚讬谞讗 讗诇讗 讙讘讬 诪讜注讟讬谉 砖诪注 诪讬谞讛 讚讘诪专讜讘讬谉 讚讬谞讗 诇讗讜 讛讻讬谉. 转讚注 谞诪讬 诪讚讗诪专讬' 诇拽诪谉 讬转讜诪讬诐 砖拽讚诪讜 讜诪讻专讜 讘谞讻住讬诐 诪讜注讟讬谉 诪讛 砖诪讻专讜 诪讻专讜, 讚诪砖诪注 讜讻诇 砖讻谉 讘诪专讜讘讬谉 讚讘讞讝拽转讬讛讜 拽讬讬诪讬, 讜讗讬 住"讚 诇讗 砖谞讗 诪专讜讘讬谉 讜诇讗 砖谞讗 诪讜注讟讬谉 讞讚 讚讬谞讗 谞讬谞讛讜 讚诪讜爪讬讗讬谉 诪讛谉 诪讝讜谞讜转 诇讘谞讜转 注讚 砖讬讘讙讜专讜 讜讛砖讗专 诇讘谞讬诐, 诪讗讬 砖谞讗 诪专讜讘讬谉 讚驻砖讬讟讗 诇谉 讟驻讬 诪诪讜注讟讬谉. 讗诇讗 诪砖讜诐 讚讙讘讬 诪专讜讘讬谉 讻讬讜谉 讚讻诇讛讜 讘讞讝拽转 讘谞讬诐 拽讬讬诪讬 讜讗讬谉 诪讜爪讬讗讬谉 诪讛谉 诇讘谞讜转 讗诇讗 注诇 讬讚 注诇 讬讚 驻砖讬讟讗 诇谉 讟驻讬 讚诪讛 砖诪讻专讜 诪讻专讜, 讜讙讘讬 诪讜注讟讬谉 讚诪讜爪讬讗讬谉 讗爪讟专讬讱 诇讗砖诪注讬谞谉 专讘讜转讗.



讜讻讬 转讬诪讗 讜诪讗讬 砖谞讗 诪专讜讘讬谉 讚诪讜拽诪讬谞谉 诇讛讜 诇讻讜诇讛讜 讘讬讚讗 讚讘谞讬诐 讜诪讬转讝谞谉 诪讬谞讬讛讜 讘谞讜转 注诇 讬讚 注诇 讬讚, 讜诪"砖 诪讜注讟讬谉 讚诇讗 诪讜拽诪讬谞谉 诇讛讜 讘讬讚讗 讚讘谞讬诐. 诪砖讜诐 讚讘诪专讜讘讬谉 讻讬讜谉 讚讗讬转 讘讛讜 讻讚讬 砖讬讝讜谞讜 诪讛谉 讗诇讜 讜讗诇讜 诇讗 讞讬讬砖讬谞谉 讚讬诇诪讗 砖诪讟讬 讘谞讬诐 讜讗讻诇讬 诇讛讜 诇诪讝讜谞讜转 讛讘谞讜转. 讜讻讬 转讬诪讗 讗讟讜 讘注讜转专讗 转诇讬讗 诪讬诇转讗, 讗讚专讘讗 讘讛讬诪谞讜转讗 转诇讬讗 诪讬诇转讗, 讗驻讬"讛 讛讬讻讗 讚讗讬讻讗 讻驻谞讗 讜注谞讬讜转讗 转拽讬祝 讬爪专讗 讚讙谞讬讘讛 讜讙讝讬诇讛 讟驻讬 讚讻转讬讘 (诪砖诇讬 诇,讟) 驻谉 讗讬讜专砖 讜讙谞讘转讬 讻讜', 讜讻转讬讘 (砖诐 讜,诇) 诇讗 讬讘讜讝讜 诇讙谞讘 讻讬 讬讙谞讜讘 诇诪诇讗 谞驻砖讜 讻讬 讬专注讘, 讜讻转讬讘 谞诪讬 (砖诐 讻讞,讻讗) 讜注诇 驻转 诇讞诐 讬驻砖注 讙讘专.



讜诇专讘谉 讙诪诇讬讗诇 讚讗诪专 讻诇 砖讬讝讜谞讜 诪讛谉 讗诇讜 讜讗诇讜 砖谞讬诐 注砖专 讞讚砖 讛谉 讛谉 诪专讜讘讬谉, 诇讬转 诇讬转 讛讗讬 讞砖砖讗, 讜拽住讘专 讚讻讬 驻诇讬讙讬 专讘谞谉 注诇讬讛 讚讗讚诪讜谉 讘诪讜注讟讬谉 砖讗讬谉 讘讛谉 讻讚讬 砖讬讝讜谞讜 诪讛谉 讗诇讜 讜讗诇讜 砖谞讬诐 注砖专 讞讚砖, 讚讗讬 诪讬转讝谞讬 讘讛讚讚讬 拽讗 诪讬转讝谞谉 讘谞讜转 讘转讜讱 讬"讘 讞讚砖, 讜讗诪讟讜诇 讛讻讬 诪讜爪讬讗讬谉 诇讛诐 诪讝讜谞讜转 诇讘谞讜转 注讚 砖谞讬诐 注砖专 讞讚砖, 讚讗讚讛讻讬 讜讛讻讬 讗讬驻砖专 讚诪转专诪讬 诪讗谉 讚讝讗讬谉 诇讛讬. 讚讗讚诪讜谉 住讘专 讘砖讘讬诇 砖讗谞讬 讝讻专 讛驻住讚转讬, 讗诇讗 讗驻讬诇讜 讘诪讜注讟讬谉 讻讛"讙 谞诪讬 讻讜诇讛讜 讻讛讚讚讬 诪讬转讝谞讬. 讗讘诇 砖讬砖 讘讛谉 讻讚讬 砖讬讝讜谞讜 诪讛谉 讗诇讜 讜讗诇讜 注讚 讬"讘 讞讚砖, 讗驻讬' 专讘谞谉 诪讜讚讜 讚讻诪讛 讚诇讬转 讘讛讜 讬转专 诪讚诪讛 砖讬讝讜谞讜 诪讛谉 讗诇讜 讜讗诇讜 注讚 砖讬讘讙讜专讜 讻讛讚讚讬 诪转讝谞讬. 专"讙 诇讟注诪讬讛 讚讗诪专 专讜讗讛 讗谞讬 讗转 讚讘专讬 讗讚诪讜谉 讚诇讬转 诇讬讛 讛讘谞讜转 讬讝讜谞讜 讜讛讘谞讬诐 讬砖讗诇讜 注诇 讛驻转讞讬诐, 讜讗诪讟讜诇 讛讻讬 住"诇 讚讘讬转专 诪砖谞讬诐 注砖专 讞讚砖 诪讜讚讜 诇讬讛 专讘谞谉 诇讗讚诪讜谉. 讜拽讬"诇 讻专讘谞谉 讚驻诇讬讙讬 注诇讬讛 讚讗讚诪讜谉:



讟讜. 讛专讬 讗诪专讜 诪讬 砖诪转 讜讛谞讬讞 讘谞讬诐 讜讘谞讜转 讘讝诪谉 砖讛谞讻住讬诐 诪专讜讘讬谉 讛讘谞讬诐 讬专砖讜 讜讛讘谞讜转 讬讝讜谞讜 讛谞讻住讬诐 诪讜注讟讬谉 讛讘谞讜转 讬讝讜谞讜 讜讛讘谞讬诐 讬砖讗诇讜 注诇 讛驻转讞讬诐, 讜讻诪讛 讛谉 诪专讜讘讬谉 讚讗讬转 诇讛讜 诇讘谞讬诐 谞诪讬 讞讜诇拽讗 讘讙讜讬讛讜. 讗诪专 专讘 讬讛讜讚讛 讗诪专 专讘 讻诇 砖讬讝讜谞讜 诪讛谉 讗诇讜 讜讗诇讜 讬"讘 讞讚砖. 讻讬 讗诪专讬转讗 拽诪讬讛 讚砖诪讜讗诇 讗诪专 诇讬 讝讜 讚讘专讬 专讘谉 讙诪诇讬讗诇 讘专讘讬 讗讘诇 讞讻"讗 讻讚讬 砖讬讝讜谞讜 诪讛诐 讗诇讜 讜讗诇讜 注讚 砖讬讘讙专讜. 讻诇讜诪专 注讚 砖讬讘讙专讜 讛讘谞讜转. 讗讬转诪专 谞诪讬 讻讬 讗转讗 专讘讬谉 讗专"讬 讜讗诪专讬 诇讛 讗诪专 专讘讛 讘专 讘专 讞谞讛 讗"专 讬讜讞谞谉 讻诇 砖讬讝讜谞讜 诪讛谉 讗诇讜 讜讗诇讜 注讚 砖讬讘讙讜专讜 讛谉 讛谉 诪专讜讘讬谉. 讜讗讬谞讱 讚诇讬转 讘讛讜 讻讬 讛讗讬 砖讬注讜专讗 讗讬谞讜谉 诪讜注讟讬谉.





转讜住驻讜转 专讬"讚

讝讜 讚讘专讬 专"讙. 驻讬' 诇讗 讬拽专讗讜 讗诇讜 诇专讘谞谉 讻"讗 诪讜注讟讬谉 讜讗讬谉 讞诇拽 诇讘谞讬诐 讘讛诐 讻诇讜诐 讜专"讙 讛讜讗 讚住"诇 讚讬砖 讞诇拽 诇讘谞讬诐 讘讛诐 讚住"诇 讻讗讚诪讜谉 讜讗驻讬诇讜 讘诪讜注讟讬谉 诪讗诇讛 讜诪讛 砖讻转讘转讬 讘诪讛"拽 讗讬谞讜 谞专讗讛 诇讬:





砖讬讟讛 诪拽讜讘爪转

 讗诪专 诇讬讛 专讘讗 讜讛砖转讗 讚砖诇讞 专讘讬谉 诪讬 讬讚注讬谞谉. 讻诇讜诪专 讗讻转讬 诪住驻拽讗 诇谉 诪讬诇转讗 讜诇讗 诪转讘专专 诪砖讜诐 讚讛讗 讗诪专 (专讘讗) 专讘讬 讬讜住讬 讘专 讞谞讬谞讗 讘讗讜砖讗 讛转拽讬谞讜 讛讗砖讛 砖诪讻专讛 讻讜'. 讗讬 讗诪专转 讘砖诇诪讗 诇讜拽讞 讛讜讬 诪砖讜诐 讛讻讬 诪驻讬拽 驻讬专讜砖 诪砖讜诐 讚讻诇讜拽讞 专讗砖讜谉 讚诪讬. 讗诇讗 讗讬 讗诪专转 讘注诇 讬讜专砖 讛讜讬 讗诪讗讬 诪驻讬拽 驻讬专讜砖 讗诇讜 讝讘谞讬谞讛讜 讗讬谞讬砖 诇谞讻住讬讜 诪讬 诪爪讬 讬讜专砖 诇讗驻拽讬谞讛讜 诪讬讚讗 讚诇拽讜讞讜转 讻诇讜诐 讬专讬转 讗诇讗 诪讗讬 讚砖讘拽 讗讘讜讛. 讜讗诐 转砖讗诇 讜讚讬诇诪讗 诇讗讜 讬讜专砖 讛讜讬 讜讛讬讬谞讜 讟注诪讗 讚诪驻讬拽 诪讬讚 讛诇拽讜讞讜转 诪砖讜诐 讚诪砖注转 谞讬砖讜讗讬诐 讛讜讗 讚讛讜讬 讬讜专砖 讘讛谞讛讜 谞讻住讬诐 讚讛讜讛 诇讬讛 讬专讜砖转讜 拽讜讚诐 诇诇拽讬讞转 讛诇讜拽讞 讛讗 诇讬讻讗 诇诪讬诪专 讛讻讬 讚讻讬 讗诪专讬谞谉 讚诪砖注转 谞讬砖讜讗讬诐 讛讜讬 讬讜专砖 讛谞讬 诪讬诇讬 诇注谞讬谉 讛讙讜祝. (讗诇讗) 讗讬 讗诪专转 讘砖诇诪讗 讚诇讜拽讞 讛讜讬 讻讬讜谉 讚诪转讛 讗讬讙诇讗讬 诪讬诇转讗 诇诪驻专注 讚诪砖注转 谞讬砖讜讗讬诐 讛讜讬 谞诪讬 诇讜拽讞 诇注谞讬谉 讛讙讜祝 讚讛讗 拽讬讬诪讗 诇谉 讚诇注谞讬谉 讘注诇 拽谞讬谉 驻讬专讜转 讻拽谞讬谉 讛讙讜祝 讚诪讬 讻讚诪讘专专 讘驻专拽 讛讞讜讘诇 讘注谞讬谉 诪注砖讛 讚专讘 砖诪讜讗诇 讘专 讗讘讗 讗诇讗 讗讬 讗诪专转 讚讬讜专砖 讛讜讬 讛讬讻讬 讛讜讬 讬讜专砖 诇注谞讬谉 讛讙讜祝 讚讛讗 讜讚讗讬 诇讗 讗砖讻讞谉 讬专讜砖讛 诪讞讬讬诐 诇驻讬 砖讗讬谉 讗讚诐 讬讜专砖 讗转 诪讜专讬砖讬讜 讻砖讛讜讗 讞讬. 讛专讗"诐 讝"诇. 
讜讻谉 转讬专抓 讛专讗"砖 讝"诇 讚驻砖讬讟讗 诇讬讛 讚诇讗 讛讜讬 讬讜专砖 讘讙讜祝 讛拽专拽注 讘讞讬讬讛 讚讗讬谉 讛讞讬 讬讜专砖 讛讞讬 讗诇讗 讗讬 诇讜拽讞 讛讜讬 讗讞专讬 诪讬转转讛 诪砖注转 谞讬砖讜讗讬诐 讛转讞讬诇 讗讜转讛 讝讻讜转 讗讞专 诪讬转转讛 讚诇拽讬讞讛 砖讬讬讻讛 诪讞讬讬诐 讗讘诇 讬专讜砖讛 诇讗 砖讬讬讻讛 讘讙讜祝 讛拽专拽注 讘讞讬讬讛 讛讬诇讻讱 拽讚诪讛 诪讻讬专转讛. 注讚 讻讗谉 讘转讜住驻讜转讬讜. 


讗诇讗 讗诪专 专讘 讗砖讬 讘注诇 砖讜讬讜讛讜 专讘谞谉 讻讬讜专砖. 讜讻讬讜谉 讚讗住拽讛 专讘 讗砖讬 讚讘注谞讬谉 诪讻专讛 讘谞讻住讬 诪诇讜讙 砖讜讬讜讛讜 专讘谞谉 讻诇讜拽讞 诪砖讜诐 驻住讬讚讗 讚讬讚讬讛 诪讬转讞讝讬讗 诪讬诇转讗 诇注谞讬谉 诇讜转讛 讜注诪讚讛 讜讗讻诇讛 讜谞砖讗转 讘注诇 谞诪讬 诇讜拽讞 讜诇讗 讙讘讬 诪诇讜讛 诪讬谞讬讛 诪讬讚讬 诪砖讜诐 驻住讬讚讗 讚讘注诇. 讜讗诐 转砖讗诇 讜讛讗 讗讬讻讗 驻住讬讚讗 讚诪诇讜讛 讘砖诇诪讗 讙讘讬 讚专讘讬 讬讜住讬 讘专 讞谞讬谞讗 讗祝 注诇 讙讘 讚讗讬讻讗 驻住讬讚讗 讚诇拽讜讞讜转 讗诪专讬谞谉 讗讬谞讛讜 讚讗驻住讬讚讜 讗谞驻砖讬讬讛讜 讚讬讚注讬 讚讗讬转 诇讛 讙讘专讗 讜讝讘谞讬 诪讬谞讛 讗诇讗 讛讬讻讗 讚诇讜转讛 讜讗讻诇讛 讜注诪讚讛 讜谞砖讗转 诪讗讬 讗驻住讬讚讜 讗谞驻砖讬讬讛讜 讗讬讻讗 讗讟讜 诪讬 讛讜讜 讬讚注讬 讚诇讘转专 讛讻讬 拽讬讬诪讗 讜诪谞住讘讗. 讜讗诐 转砖讬讘 讛讗讬 谞诪讬 讗驻住讬讚 讗谞驻砖讬讛 讚诇讗 讗讬讘注讬 诇讬讛 诇讗讜讝驻讬谞讛讜 讗诇讗 讘砖讟专. 诇讬转讗 讞讚讗 讚讻讬 讗诪专讬谞谉 讗讬讛讜 讗驻住讬讚 讗谞驻砖讬讛 讛谞讬 诪讬诇讬 讛讬讻讗 讚诪讻讜讜谉 诇诪讝讻讬 诇谞驻砖讬讛 讘诪拽讜诐 讚讬讚注 讚讗讬讻讗 驻住讬讚讗 诇讗讞专讬谞讬 讻讙讜谉 诇拽讜讞讜转 讚专讘讬 讬讜住讬 讘专 讞谞讬谞讗 诪讬讚注 讬讚注讬 讜拽讗 诪讻讜讜谞讬 诇诪讝讘谞讬 诇谞驻砖讬讬讛讜 讜诇讗驻住讜讚讬 注诇 讬讚讬 讘注诇 讗讘诇 讻讬 讻讬 拽讗 诪讜讝讬祝 诇讛讜 讘诇讗 砖讟专 诪讗讬 讞讜讘转讗 谞驻讬拽 诪讬谞讬讛 诇讗讞专讬谞讬. (讗讬 讛讻讬 讚讬诇诪讗 讗讬讛讜 讗驻住讬讚 讗谞驻砖讬讬讛讜 讚诇讗 讗讬讘注讬 诇讬讛 诇诪讬注讘讚 诪讬讚讬 讚讗讬转 诇讬讛 讞讜讘转讗 诇讗讞专讬谞讬) 讜注讜讚 讛转讬谞讞 诇注谞讬谉 讙讘讬讬讛 诪谉 讛拽专拽注 讚讗讬讻讗 讛驻专砖 讘讬谉 诪诇讜讛 讘砖讟专 诇诪诇讜讛 注诇 驻讛 讗讘诇 诇注谞讬谉 讙讘讬讬讛 诪谉 讛诪讟诇讟诇讬诐 诇讘注诇 讞讜讘 诇讘转专 讚转拽讜谉 专讘谞谉 讚诪转讬讘转讗 讛砖转讗 诇诪讙讘讗 诪讟诇讟诇讬 讚砖讘拽 诇讛 讙讘讬 讬讜专砖 讚诇讬讻讗 讛驻专砖 讘讬谉 诪诇讜讛 讘砖讟专 诇诪诇讜讛 注诇 驻讛 诪讗讬 讗驻住讬讚 讗谞驻砖讬讛 讗讬讻讗. 讬砖 诇讛砖讬讘 讚讻讬 讞讬讬砖讬谞谉 诇驻住讬讚讗 讚讘注诇 讛讜讗 讚讞讬讬砖讬谞谉 讜诇讗讜 诇驻住讬讚讗 讚诪诇讜讛 诪砖讜诐 讚谞讻住讬诐 讘讞讝拽转 讘注诇 拽讬讬诪讬 讜诪诇讜讛 讛讜讗 讚拽讗 讘注讬 诇诪讬讟专祝 诪讬谞讬讛 讜讻讬讜谉 讚诪诇讜讛 注诇 驻讛 讛讬讗 讜诇讬转 诇讬讛 拽诇讗 讞讬讬砖讬谞谉 诇驻住讬讚讗 讚讬讚讬讛. 讜讗诐 转砖讗诇 讙讘讬 讚专讘讬谉 讗诪讗讬 砖讜讬讜讛讜 专讘谞谉 讻讬讜专砖 诪砖讜诐 驻住讬讚讗 讚讗诇诪谞讛 讜诇讗 讞讬讬砖讬谞谉 诇驻住讬讚讗 讚讘注诇. 讬砖 诇讛砖讬讘 讞讚讗 讚讛转诐 谞诪讬 拽讬讬诪讗 诇谉 讚谞讻住讬诐 讘讞讝拽转 讗诇诪谞讛 拽讬讬诪讬 讻讚讙专住讬谞谉 讘驻专拽 讗诇诪谞讛 谞讝讜谞转 讘注讬 专讘讬 讬讜讞谞谉 讬转讜诪讬诐 讗讜诪专讬诐 谞转谞谞讜 讜讛讬讗 讗讜诪专转 诇讗 谞讟诇转讬 注诇 诪讬 诇讛讘讬讗 专讗讬讛 讻讜' 讜砖诪注讬谞谉 讚讻诇 讝诪谉 砖诇讗 谞砖讗转 注诇 讛讬转讜诪讬诐 诇讛讘讬讗 专讗讬讛 讚砖诪注转 诪讬谞讛 讚谞讻住讬 讘讞讝拽转 讗诇诪谞讛 拽讬讬诪讬. 讜注讜讚 讚诇讙讘讬 讗诇诪谞讛 讗讬讻讗 诇诪讬诪专 讚讻讬讜谉 讚讬讚注 讚讗讬讻讗 讛讗讬 讗诇诪谞讛 讚讘注讬讗 讚讗讬转讝讜谞讬 诪讛谞讬 谞讻住讬诐 讻讬 拽讗 谞住讬讘 (诇讗讘) 诇讛 诇讘转 讗讚注转讗 讚讛讻讬 讛讜讗 讚谞住讬讘 诇讛 讜讗讬讛讜 讚讗驻住讬讚 讗谞驻砖讬讛 讚讬讚注 讚讗讬讻讗 讗诇诪谞讛 讚拽讗 诪转讝谞讛 诪讛谞讬 谞讻住讬 讜拽谞住讬讘 诇讛 诇讘转 讜诪砖讜诐 讛讻讬 讞讬讬砖讬谞谉 诇驻住讬讚讗 讚讬讚讛 讜砖讜讬讜讛 专讘谞谉 讻讬讜专砖 讜诇讗 讞讬讬砖讬谞谉 诇驻住讬讚讗 讚讬讚讬讛. 讗讬 谞诪讬 讬砖 诇讛砖讬讘 讚讻讬讜谉 讚拽讬讬诪讗 诇谉 讚讗讬谉 讗讚诐 专讜爪讛 砖转转讘讝讛 讗砖转讜 讘讘讬转 讚讬谉 诪砖讜诐 讛讻讬 讞讬讬砖讬 专讘谞谉 诇驻住讬讚讗 讚讬讚讛 讜砖讜讬讜讛 专讘谞谉 讻讬讜专砖 讜诇讗 讞讬讬砖讬 诇驻住讬讚讗 讚讬讚讬讛. 讛专讗"诐 讝"诇. 

诪转谞讬转讬谉. 讘讝诪谉 砖讛谞讻住讬诐 诪专讜讘讬诐 讻讜'. 讜讝讛 诇砖讜谉 讛专讗"诐 讝"诇: 讜讬讬拽讬谞谉 讘讙诪专讗 讜讗讬 诇讬讻讗 诇讗诇讜 讜诇讗诇讜 注讚 砖讬讘讙专讜 砖拽诇讬 诇讛讜 讘谞讜转 诇讻讜诇讛讜 讜讗祝 注诇 讙讘 讚讗讬转 讘讛讜 讘谞讻住讬诐 讬转专 诪诪讝讜谞讜转 讛讘谞讜转. 讜诪讛讚专讬谞谉 讗诪专 专讘讗 诪讜爪讬讗讬谉 诇讛诐 诪讝讜谞讜转 诇讘谞讜转 讻讜'. 讜讗诐 转讗诪专 讜讻讬讜谉 讚诪讻诇 诪拽讜诐 讘讬谉 讘谞讻住讬诐 诪专讜讘讬诐 讘讬谉 讘谞讻住讬诐 诪讜注讟讬诐 诪讝讜谞讜转 讛讜讗 讚讗讬转 诇讛讜 诇讘谞讜转 注讚 砖讬讘讙专讜 讜讛砖讗专 诇讘谞讬诐 诪讗讬 讗讬讻讗 讘讬谉 谞讻住讬诐 诪专讜讘讬诐 诇谞讻住讬诐 诪讜注讟讬诐 讜诪讗讬 谞驻拽讗 诇讬讛 诇转谞讗 诇讗驻诇讜讙讬 讘讬谞讬讬讛讜 讜诇诪转谞讬 讛讻讗 讘讘谞讬诐 讬专砖讜 讜讛讘谞讜转 讬讝讜谞讜 讜讘讗讬讚讱 讛讘谞讜转 讬讝讜谞讜 讻讜' 诇驻住讜拽 讜诇讬转谞讬 讛讘谞讜转 讘讬谉 讘谞讻住讬诐 诪专讜讘讬诐 讘讬谉 讘谞讻住讬诐 诪讜注讟讬诐 谞讬讝讜谞讜转 注讚 砖讬讘讙专讜 讜讛砖讗专 诇讘谞讬诐. 讬砖 诇讜诪专 谞驻拽讗 诪讬谞讛 诇诪讬讛讜讬 讛谞讻住讬诐 讘专砖讜转 讛讘谞讬诐 讗讜 诇讗 讬注住拽讜 讘讛讜 讚讗诇讜 转谞讗 讘转专讜讜讬讬讛讜 讛讘谞讜转 讬讝讜谞讜 注讚 砖讬讘讙专讜 讜讛砖讗专 诇讘谞讬诐 讛讜讛 讗诪讬谞讗 讗驻讬诇讜 讘谞讻住讬诐 诪专讜讘讬诐 谞诪讬 诇讗讜 讘讞讝拽转 讛讘谞讬诐 拽讬讬诪讬 诪注讬拽专讗 讜诇讬转 诇讛讜 诇讘谞讬诐 (诇讗 讬注住拽讜 讘讛讜) 讗诇讗 讘诪讗讬 讚讟驻讬 注诇 讻讚讬 诪讝讜谞讜转 讛讘谞讜转 讛砖转讗 讚拽转谞讬 讘谞讻住讬诐 诪专讜讘讬诐 讛讘谞讬诐 讬专砖讜 诪砖诪注 讚讻讜诇讛讜 谞讻住讬 讘讞讝拽转 讛讘谞讬诐 拽讬讬诪讬 讜诪转讜转讬 讬讚讬讬讛讜 讛讜讗 讚砖拽诇讬 诇讛讜 讛讘谞讜转 诇诪讝讜谞讜转讬讛谉. 讗讬 谞诪讬 谞驻拽讗 诪讬谞讛 诇讛讬讻讗 讚讛讜讜 讛谞讻住讬诐 诪注讬拽专讗 诪专讜讘讬诐 讜谞转诪注讟讜 讚讗诇讜 拽转谞讬 讘转专讜讜讬讬讛讜 讛讘谞讜转 讬讝讜谞讜 讻讜' 讛讜讛 讗诪讬谞讗 讚讗驻讬诇讜 讛讬讻讗 讚讛讜讜 诪注讬拽专讗 诪专讜讘讬诐 讜讘转专 讛讻讬 谞转诪注讟讜 诪讝讜谞讜转 讛讘谞讜转 讻讚拽讬讬诪讬 拽讬讬诪讬 讜诇讗 诪讞住专 诇讛讜 讻诇讜诐 诇讛讻讬 转谞讗 讘谞讻住讬诐 诪专讜讘讬诐 讬专砖讜 诇诪讬诪专 讚讛讱 讞讜诇拽讗 讚诪讟讜 诇讛讜 诇讘谞讬诐 诇讘转专 讚诪驻拽讬 诪讬谞讬讬讛讜 砖讬注讜专 诪讝讜谞讜转 讛讘谞讜转 注讚 砖讬讘讙专讜 讻讘专 讝讻讜 讘讬讛 讛讘谞讬诐 讜讛讜讬 讚讬讚讛讜 讛讬诇讻讱 讗讬 诪诪注讟讬 谞讻住讬 讘转专 讛讻讬 诇讘谞讜转 诪诪注讟讬 讜诇讗 诪讞讬讬讘讬 讘谞讬诐 诇诪讬转谉 诪讛讱 讞讜诇拽讗 讚诪讟讗 诇讛讜 诪讬讚讬 讜讛讬讬谞讜 讚讗诪专 讘转专 讛讻讬 驻砖讬讟讗 诪专讜讘讬诐 讜谞转诪注讟讜 讻讘专 讝讻讜 讘讛诐 讬讜专砖讬诐 讻讜'. 讜讬砖 诇驻专砖 注讜讚 讚讛讗 讚拽转谞讬 讘诪转谞讬转讬谉 讘谞讻住讬诐 诪专讜讘讬诐 讛讘谞讬诐 讬专砖讜 讻讜' 讜讘谞讻住讬诐 诪讜注讟讬诐 讛讘谞讜转 讬讝讜谞讜 讻讜' 讜诇讗 拽转谞讬 讘转专讜讜讬讬讛讜 讛讘谞讜转 讬讝讜谞讜 注讚 砖讬讘讙专讜 讜讛砖讗专 诇讘谞讬诐 诇讗讜 诇诪砖诪注 诪讬谞讛 诪讬讚讬 讛讜讗 讚拽转谞讬 诇讛 讛讻讬 讗诇讗 诪砖讜诐 讚拽讘注讬 诇诪转谞讗 讘谞讻住讬诐 诪讜注讟讬诐 讛讘谞讜转 讬讝讜谞讜 讜讛讘谞讬诐 讬砖讗诇讜 注诇 讛驻转讞讬诐 讚讗诇诪讗 诇讬转 诇讛讜 诇讘谞讬诐 诇讬讝讜谉 讘讛讚讬 讘谞讜转 讘谞讻住讬诐 诪讜注讟讬诐 讜讛讗 讚拽转谞讬 专讬砖讗 讘谞讻住讬诐 诪专讜讘讬诐 讛讘谞讬诐 讬专砖讜 讻讜' 讛讻讬 拽转谞讬 讘讝诪谉 砖讛谞讻住讬诐 诪专讜讘讬诐 讛讚讘专 讬讚讜注 砖讻讬讜谉 砖讬砖 讘谞讻住讬诐 诪讛 砖讬专砖讜 讛讘谞讬诐 诇讗讞专 诪讝讜谞讜转 讛讘谞讜转 讛讘谞讬诐 讬专砖讜 讜讛讘谞讜转 讬讝讜谞讜 讗讘诇 讘谞讻住讬诐 诪讜注讟讬诐 讻讬讜谉 砖讗讬谉 讻讚讬 砖讬讝讜谞讜 讗诇讜 讜讗诇讜 注讚 砖讬讘讙专讜 讗讬谉 讗讜诪专讬诐 讬讝讜谞讜 讙诐 讛讘谞讬诐 注诐 讛讘谞讜转 注讚 砖讬转诪讜 讻诇 讛谞讻住讬诐 讻讚讬 砖诇讗 讬讛讗 讻讞 讛讘谞讬诐 讘谞讻住讬诐 诪讜注讟讬诐 驻讞讜转讬诐 诪讻讞 讛讘谞讜转 讗诇讗 讛讘谞讜转 讛谉 砖谞讝讜谞讜转 讘诇讘讚 讜讛讘谞讬诐 讬讞讝专讜 注诇 讛驻转讞讬诐. 注讚 讻讗谉.  
讙诪专讗: 讜讗讬 诇讬讻讗 讻讚讬 砖讬讝讜谞讜 讗诇讜 讜讗诇讜 注讚 砖讬讘讙专讜 砖拽诇谉 诇讛讜 讘谞讜转 诇讻讜诇讛讜 讜诇讗 诪住转讘专 讚砖拽诇讬 讬讜转专 诪诪讛 砖谞转拽谉 诇讛诐 诪讝讜谞讜转 注讚 讘讙专 讗讘诇 专讘谉 讙诪诇讬讗诇 讚讗诪专 注讚 砖谞讬诐 注砖专 讞讚砖 讗驻砖专 讚讘谞讻住讬诐 诪讜注讟讬诐 砖拽诇讬 讘谞讜转 诇讻讜诇讛讜.





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 讙讘讬 讬讜讘诇 讻讜' 讚讬专讜砖转 讛讘注诇 讚讗讜专讬讬转讗 讻讜' 讗诇讗 砖讜讬讜讛 专讘谞谉 讻讜' 讛谞讬讞讜 讗讜转讜 讻讜' 注讻"诇 讜讻爪"诇 讙讘讬 诪砖讜诐 驻住讬讚讗 讚讗诇诪谞讛 砖讜讬讛 专讘谞谉 讻讬讜专砖 讚讛讬讻讗 讚讗讬讻讗 驻住讬讚讗 诇转专讜讬讬讛讜 讜诇讬转 讘讬讛 诪驻住讬讚 讗谞驻砖讬讛 讛谞讬讞讜 讗讜转讜 讻讬讜专砖 讻讚讬谉 转讜专讛 讜诇讻讱 诇讗 讞砖讜 讙讘讬 讬讜讘诇 诇驻住讬讚讗 讚讬讜专砖讬诐 讻讚讞砖讜 讙讘讬 专讘讬谉 诇驻住讬讚讗 讚讗诇诪谞讛 讚讟驻讬 讞砖讜 讗驻住讬讚讗 讚讘注诇 诇讛谞讬讞讜 注诇 讚讬谉 转讜专讛 讜拽"诇:


讘讚"讛 讛转诐 讗讬谞讛讜 讻讜' 讗注"讙 讚讗讬讻讗 驻住讬讚讗 诇诇讜讛 诇讗 诪讛讚专 诇讬讛 讻讜' 注讻"诇 爪"注 讚讗讛讗 讚诇讗 诪讛讚专 讜讚讗讬 讚诇拽"诪 讚讗驻讬诇讜 讛讜讬 讬讜专砖 诇讗 诪讛讚专 讻讚讗诪专 讝讘谞讛 讗讜专转讛 讻讜' 讜讻"讻 讛转讜住驻讜转 砖诐 讗讘诇 诪讛讗 讚诇讗 诪讛讚专讬谞谉 诇讬讛 拽砖讬讗 诇讛讜 讛转诐 讚讗讬 讛讜讬 讬讜专砖 诪讛讚专讬谞谉 诇讬讛 砖讛讘谉 驻讜讚讛 拽专拽注 砖诇 讗讘讬讜 注"砖 讘转讜住驻讜转 讜讚讜"拽:


转讜住' 讘讚"讛 讗诪专 专"讙 讻讜' 讜专"讞 讜讛"讙 讜专讘 讗诇驻住 驻住拽讜 讻专讘谞谉 讻讜' 讜专"转 讗讜诪专 讻讜' 注讻"诇 专"诇 讚专"转 讛讜住讬祝 诇讜诪专 讗讛讛讜讗 驻住拽讗 讻专讘谞谉 讚讗讚诪讜谉 诪砖讜诐 讚讗讚诪讜谉 讙讜驻讬讛 诇讗 驻诇讬讙 讜讻讚讬 诇讬讬砖讘 讛讛讜讗 讻诇诇讗 讚讻转讜讘讜转 讚讻"诪 砖讗诪专 专"讙 专讜讗讛 讻讜' 讛诇讻讛 讻诪讜转讜 讜讚讜"拽:





讞讻诪转 砖诇诪讛

专"砖 讘讚"讛 讛讻讗 讚讟讘讗 爪"诇 讜讛讬讻讗 讚讟讘讗:





专砖"砖

转讚"讛 讙讘讬. 讻讬讜谉 讚讗讬转 诇讬讛 讗讬谞讛 讞讜讝专转 讻讜'. 讻爪"诇:



转讚"讛 讛转诐. 转讬诪讛 讻讜' 讜讛砖转讗 讛讗诪专 讛讻讗 讻讜' 讚诇讗 讛"诇 诇诪讬讝讘谉 诪讗转转讗 讻讜'. 诇讻讗讜专讛 讬"诇 讚讛讗 诇讗 拽讗诪专 讛讻讗 讙讘讬 讚专讬讘"讞 讗诇讗 诪砖讜诐 驻住讬讚讗 讚讬讚讬讛 讜讛讬讬谞讜 讛讬讻讗 讚讛驻住讬讚讗 讛讜讗 注"讬 讛诇讜拽讞 讗讘诇 讛转诐 讙诐 讘诇讗 拽谞讬讬转讜 诇讗 讛讬讛 讛讘注诇 注讜诪讚 诇讬讜专砖讛 讗诇讗 讗讞专讬讱 讜讻"诪 诪驻讬' 专砖讘"诐 讘讚"讛 讚讬转讘讗 转讜转讬 讙讘专讗:



讘讗"讚 讜讗"转 讚讗诪专 讻讜' 砖诪讜 诇讛 诇讗砖讛 讜讗讬谞住讘讛 讻讜'. 注讬' 诪讛专砖"讗. 讜诇谞"驻 讚讛转讜住' 讚讛讻讗 讗讝诇讬 讘砖讬讟转 讛专讗"砖 砖诐 讚讬讜专砖 诪诪讬诇讗 诪讞讝讬专 讜讗讜专转讛 讚拽讗诪专 讛转诐 讚诇讗 诪讬讛讚专 讛讬讬谞讜 讚讗讜专转讛 诪讞讬讬诐 讜诇讻谉 讗诐 讛讬讛 讛讘注诇 讬讜专砖 讛讜讛 诪讬讛讚专:



讘住讛"讚 讜转拽谞讜 讚讘讻"诪 讻讜' 讗驻讬' 讘诪拽讜诐 讻讜' 讚讗讬讻讗 驻住讬讚讗 讚讗讞专讬谞讬 讻讜'. 讜爪专讬讱 诇讞诇拽 讘讬谉 讝讛 诇讛讗 讚讗讘讬讬 砖讛讘讬讗讜 讛转讜住' 讘专讬砖 讛讚讘讜专:



转讚"讛 讜讛讘谞讜转 讬讝讜谞讜. 诪讛 砖讛讝讻讬专 专砖讘"诐 讻讜' 驻专谞住讛 (讗讬 谞诪讬) [讗讬谉 谞专讗讛] 诇专讬讘"谉 讻讜'. 谞专讗讛 讚诪"诪 讻住讜转 讜诇讘讜砖 砖谞爪专讻讜转 注讚 砖转讘讙专谉 讜讚讗讬 讚讛讜讜 讘讻诇诇 诪讝讜谞讜转 讜讻诪砖"讻 讛专"谉 讘讻转讜讘讜转 驻专拽 谞注专讛 注诇 讛讗 讚转谞谉 讛转诐 谞讬砖讗转 讻讜' 讜讞讬讬讘 讘诪讝讜谞讜转讬讛 注"砖 讜讻诪讜 讗诇诪谞讛 讚诇讗 转谞谉 讘讛 讗诇讗 讜诪讬转讝谞讗 讜讗驻"讛 讙诐 讻住讜转 讘讻诇诇 讻讚讗讬转讗 讘砖讜"注 讗讛"注 专"住 爪"讚. 讜讗注"讙 讚讘讻"诪 讗讬谞谉 讘讻诇诇 诪讝讜谞讜转 讻诪讜 讘诪转谞讬转讬谉 讚住"驻 讚诇注讬诇 讜讻谉 讘讻转讜讘讜转 (诪"讞) 讜讝谞讬谉 讜诪驻专谞住讬谉 讗转 讗砖转讜:



转讚"讛 讗专"讙 (讘住讜驻讜). 讗诇讗 砖诪转诪讬讛 注诇 讛转拽谞讛 砖转拽谞讜 讘谞讻住讬诐 诪讜注讟讬谉. 讻爪"诇:





讞讬讚讜砖讬 专讘讬 注拽讬讘讗 讗讬讙专

讙诪专讗 讛砖转讗 讚砖诇讞 诪讬 讬讚注讬'. 讜讛讗专"讬 讘"讞 讛讗砖讛 砖诪讻专讛 讘谞"诪 讘讞讬讬 讘注诇讛 讜讻讜'. 
讜讬砖 诇注' 讚诪讗讬 驻专讬讱 讗讬诪讗 讻诪讜 砖讛讬讬谞讜 讚谞讬谉 拽讜讚诐 转拽谞转 讗讜砖讗 砖讗讬谉 讛讗砖讛 讬讻讜诇讛 诇诪讻讜专 讛驻讬专讜转 诇讛驻拽讬注 讝讻讜转 讛讘注诇 诪砖讜诐 讚讛讜讬 讬讜专砖 诇驻讬专讜转 诪讞讬讬诐. 讜诪诇讜讛 注"驻 讙讜讘讛 诪诪谞讜. 讜讻诪讜 讚谞拽讟 讛专砖讘"诐 讘驻砖讟' 讘讗讬讘注讬'. 讗"讻 讗讬诪讗 讚转拽谞转 讗讜砖讗 讛讬讛 砖讬讛讬讛 讬讜专砖 诪砖注转 谞砖讜讗讬谉 诇讙讜祝. 讗讘诇 诪"诪 讬讛讬' 专拽 讻讬讜专砖. 讜讘讬讜转专 讬砖 诇转诪讜讛 讗讬诪讗 讚讛转拽谞讛 讛讬' 专拽 砖讛讻讗 讬讛讬' 拽谞讬谉 驻讬专讜转 讻拽谞讬谉 讛讙讜祝 讻诪讜 诇专"讬 讘讻诇 拽谞讬谉 驻讬专讜转 讜诪诪讬诇讗 讗讬谞讛 诪讻讜专讛. 讜讻诪"砖 转讜住' 讚诇专"讬 诇"爪 诇转拽"讗. 注讬讬谉 讘讘"拽 讜讘转讜住' 驻' 谞注专讛, 讗"讻 讗讬诪讗 诇专"诇 转拽谞讜 讚讛讻讗 讬讛讗 拽谞讬谉 驻讬专讜转 讻拽谞讬谉 讛讙讜祝. 讜讛讬讬谞讜 讗讜转讜 拽谞讬谉 砖讬砖 诇讜 诇讙讜祝 讬讛讬' 诇驻讬专讜转. 讜讗注驻"讻 讛讜讗 专拽 讬讜专砖. 讙诐 讬砖 诇注讬讬谉 讗诪讗讬 驻专讬讱 讛讗 讛讜讬 专拽 诇讜拽讞 讚专讘谞谉 讚讚讬谞讜 讚诪谞讜讛 注"驻 讙讜讘讛 诪诪谞讜 讻诪讜 讘诪转谞转 砖讻"诪. 注' 讘谞"讬 讘驻专拽 讬"谞. 讜讘转讜住' 讻转讜讘讜转 驻' 谞注专讛. 讜拽讜砖讬讗 讝讜 诪爪讗转讬 讗讞"讻 讘诪专讚讻讬 驻' 谞注专讛. 讜讘讗诪转 讬砖 诇讞诇拽 诇讛诪注讬讬谉 讘专讬"祝 讘驻' 讬"谞 讜讘讞讬讚讜砖讬 专诪讘"谉 砖诐. 讚谞专讗讛 诪讚讘专讬讛诐 讚讻诇 注讬拽专 住讘专转 讛砖"住 专拽 讘诪转谞转 砖讻"诪 讚诇讗 诪砖讻讞 专讜讞讗 诇讞讜诇 专拽 讗讞专 诪讬转讛 讜诇讗 诪讞讬讬诐 讜讛讜讗 讻注讬谉 讬专讜砖讛 讜诪砖"讛 讗诇诪谞讛 谞讬讝讜谞讬转 诪诪转谞转 砖讻"诪 讻讬讜谉 讚诇讗 诪砖讻讞转 专拽 诇讗讞专 诪讬转转 讛谞讜转谉. 讗讜 砖谞转谉 讛讗讘 讜诪转 讗讜 砖谞转谞讜 讛讬讜专砖讬诐 讜诪转讜. 讜讛讜讬 讛讗讬 诪转谞转 砖讻"诪 讗讜 讬讜专砖 讚讗讘 讗讜 讬讜专砖 讚讬讜专砖讬诐. 注讻"驻 砖讜讬讜讛 专讘谞谉 诇诪讞谞转 砖讻"诪 讻讬讜专砖. 讗讘诇 讘砖讗专 讚专讘谞谉 讻讙讜谉 讘注诇 讘谞讻住讬 讗砖转讜 讚讛讜讗 讘讞讬讬 讗砖转讜 诇讜拽讞 讘谞讻住讬诐 讜讗讬谉 诇讚诪讜转讜 讻诇诇 诇讬讜专砖. 讜讚诪讬 诇诇讜拽讞 讘诪砖讬讻讛 讜诇讗 谞转谉 诪注讜转 讚讛讜讗 讙"讻 专拽 拽谞讬谉 讚专讘谞谉 讜讘讜讚讗讬 诪诇讜讛 注"驻 诇讗 讙讘讬 诪诪谞讜. 讜讻谉 讗诇诪谞讛 讗讬谞讛 谞讬讝讜谞讬转 诪诪谞讜. 讻谉 谞专讗讛 讘专讜专 诇讛诪注讬讬谉 讘专讗砖讜谞讬诐:


讙诪专讗 讚讟讘讗 诇讬诐 注讘讚讜 诇讬讛 讜讻讜'. 
讬砖 诇讬 诪拽讜诐 住驻拽 讘讗诐 诪讻专讛 讛讬讗 谞"诪 诇讗' 诪诪讜专讬砖讛 讜讗讞"讻 诪转讛 讜讘讗 砖谞转 讛讬讜讘诇. 讘讝讛 讬砖 诪拽讜诐 诇讜诪专 讚爪专讬讱 诇讛讞讝讬专 讛讘注诇 讘诪诪谞"驻 讗诐 讬讜专砖 讛讜讬 谞转拽讬讬诐 讛诪讻讬专讛 砖诪讻专讛 讘讞讬讬' 讜讗诐 讻诇讜拽讞 讚讬讬谞讬谞谉 诇讬讛 讛讜讗 讞讜讝专 讘讬讜讘诇. 讜讘讻讬 讛讗讬 讙讜讜谞讗 讗驻砖专 讚诇"讗 讚讟讘讗 诇讬讛 注讘讚讜 诇讬讛 诇注谞讬谉 讬讜讘诇 讬讜专砖 讜诇注谞讬谉 诪讻讬专讛 诇讜拽讞 讚讘讻讛"讙 讛讜讬 转专转讬 讚住转专讬: 
讜讘讗诪转 讬砖 诇注' 讗诪讗讬 讛讜讬 讘注诇 讬讜专砖 诇注谞讬谉 讬讜讘诇 讛讗 讛讜讬 驻住讬讚讗 讗讞专讬谞讬 讜谞讚讬讬谞讬' 诇讬' 讻诇讜拽讞. 讗讞"讻 专讗讬转讬 讘砖"讻 讞"诪 (住讬' 拽讙 住拽讬"注) 讛拽砖讛 讻谉. 讜讻转讘 诪砖讜诐 讚转诪讬讚 讛讜讬 讬讜专砖 诇讻诇 讛驻讞讜转 专拽 讘诪拽讜诐 驻住讬讚讗 讚讗讞专讬谞讬 讗"讬 诇讛讬讜转 讻诇讜拽讞. 讗讘诇 讬讜专砖 诇注讜诇诐 讛讜讬. 讜讻转讘 诪讻讞 讝讛 诇讛砖讬讙 注诇 转讜住' 讘驻' 讛诪驻拽讬讚 砖讻' 讚诇讗 诪讛讚专讬' 诇讘注诇 讚诪砖讜诐 驻住讬讚讗 讚讗讞专讬谞讬 讛讜讬 讻诇讜拽讞 注"砖. 
讜诇注谞"讚 诇拽"诪 讚讛专讬 诪讜拽诪讬' 讘讘讻讜专讜转 (讚祝 谞"讘' 讚讘专讬讬转讗 讚讛讬讜专砖 讗转 讗砖转讜 讗转讬' 讻诪"讚 讬专讜砖转 讘注诇 讚讗讜专讬讬转讗. 讜讗"讻 诇讚讬讚讬' 讬"诇 住讘专转 讛砖"讻 讚诇注讜诇诐 诪讬讚讬 讬讜专砖 诇讗 谞驻拽讗. 讗讘诇 住转诪讗 讚讛砖"住 讘讛诪驻拽讬讚 拽讗讬 诇诪"讚 讬专讜砖转 讘注诇 讚专讘谞谉. 讜讻谉 驻住拽讬'. 讜诇讚讬讚讬' 讛讜讬 转专讬 转拽谞转 讚专讘谞谉 讜讘诪拽讜诐 驻住讬讚讗 讚讗讞专讬谞讬 讚讬讬谞讬' 诇讬讛 讗讜 讻讬讜专砖 讗讜 讻诇讜拽讞. 讜拽"诇:


讘诪"砖 讘住诪"注 (住讬诪谉 拽诇讘 住拽"讚) 讜讘砖"讻 砖诐 住拽"讘. 讜诇注谞"讚 讚讘专讬 讛住诪"注 谞讻讜谞讬诐 讚讚讜拽讗 讘讗讙讘 讻谉. 讗讘诇 讘诇讗 讗讙讘 诇讗 讜讛讬讬谞讜 讚讛讗 讚讗诪专讬' 讘诪拽讜诐 驻住讬讚讗 诇讗讞专讬谞讬 诇讗 讛讜讬 讛讘注诇 诇讜拽讞. 讛讬讬谞讜 讛讬讻讗 砖讗诐 讛讬讛 讬讜专砖 讛讬' 讞讬讬讘 诪讚讬谞讗 诪砖"讛 讛讜讬 驻住讬讚讗 讚讗讞专讬谞讬 讘诪讛 砖谞专爪讛 诇讚讜谞讜 讻诇讜拽讞. 讗讘诇 讘诇讗"讛 讛讬讻讗 讚注讚讬谞讗 讚讛砖"住 讙诐 讗诐 讛讜讗 讬讜专砖 诇讗 诪讞讬讬讘 专拽 诪转拽谞讛. 诪砖"讛 讬"诇 讚讘注诇 讚讛讜讬 讻诇讜拽讞 诇讗 谞讻谞住 讘讻诇诇 讛转拽谞讛. 讜讚讜诪讛 诇讝讛 讻转讘讜 转讜住' 讚诇注谞讬谉 砖讜诪讗 讛讚专' 诇讗 诪拽专讬 驻住讬讚讗 讗讞专讬谞讬 讻讬讜谉 讚讗讬谞讜 诪讚讬谞讗 专拽 讜注砖讬转 讛讟讜讘 讜讻讜', 讜讗"讻 讚讘专讬 讛住诪"注 谞讻讜谞讬诐. 讜讛讬讬谞讜 讚讘诇讗 讗讙讘 讗讬谞讜 讙讜讘讛 讚讚讬讬谞讬' 诇讘注诇 讻诇讜拽讞 讜诇"砖 讚讛讜讬 驻住讬讚讗 讚讗讞专讬谞讬 讚讛专讬 讗诐 讛讬讛 讬讜专砖 讙"讻 讗讬谞讜 讙讜讘讛 讚诪讟诇讟诇讬 诇讗 诪砖转注讘讚讬 诪讚讬谞讗 讚讛砖"住 专拽 诇讘转专 转拽谞转 讛讙讗讜谞讬诐 讘讝讛 谞专讗讛 讚注转 讛砖"讻 讚讛讻讗 讙讜讘讛. 讜诇讝讛 谞专讗讛 讻讛住诪"注 诪住讘专讗 讛谞"诇. 讻讬讜谉 讚讗讬谞讜 专拽 诪转拽谞讛 讜诇"砖 驻住讬讚讗 讚讗讞专讬谞讬. 讗讘诇 讘讗讙讘 讛讜讬 讗讬驻讻讗 讚诪讚讬谞讗 讙讜讘讛 讗祝 诪诇拽讜讞讜转 专拽 诪驻谞讬 转拽谞转 讛砖讜拽 转拽谞转 讛讙讗讜谞讬诐 讚诇讗 诇讙讘讬. 讘讝讛 讬"诇 讗讬驻讻讗 讚讛讘注诇 讛讜讬 讻讬讜专砖 讜诇"砖 诪驻谞讬 驻住讬讚讗 讚讘注诇 诇砖讜讜讬讬' 讻诇讜拽讞 讚讛专讬 讗祝 讗诐 讛讜讗 诇讜拽讞 诪讚讬谞讗 讙讜讘讛 诪诪谞讜. 专拽 诪转拽谞讛. 讜诇讝讛 讬"诇 讚讘注诇 诇讗 谞讻谞住 讘讻诇诇 转拽谞讛 讚讛讜讬 讬讜专砖. 
讜讘讝讛 诪讬讜砖讘 讙诐 拽讜砖讬转 讛住诪"注 诪讚讘专讬 讛讙讛讛 诇注讬诇 住讬诪谉 拽讬"讘. 讚讬"诇 讚讜讚讗讬 讛转诐 讛讜讬 讗讬讛讜 讚讗驻住讬讚 讗谞驻砖讬' 诪砖讜诐 讚讛讬讛 诇讜 诇讻转讜讘 讚讗拽谞讬. 讻诪"砖 讘砖"讻 讜讘讘"砖 (住讬诪谉 爪讗) 讜诪砖"讛 讚讬讬谞讬谉 讛讘注诇 讻诇讜拽讞 讻讬 讛讬讻讬 讚诇讗 诇讛讜讬 驻住讬讚讗 讚讘注诇. 讜讗诐 讛讜讗 诇讜拽讞 诪讚讬谞讗 诇讗 诪讙讘讬' 诪讬谞讬讛 讚讛讜讬 拽谞讛 讜诪讻专. 讗讘诇 讛讻讗 讘讗讙讘 讗祝 讗诐 谞讬诪讗 讚诇讗 讛讜讬 驻住讬讚讗 讚诇拽讜讞讜转 讚讗讬讛讜 讛讜讗 讚讗驻住讬讚 讗谞驻砖讬' 砖讛诇讜讛讜. 诪"诪 诇"砖 驻住讬讚讗 讚讘注诇 讚讛专讬 讗祝 讗诐 讛讜讗 讛诇讜拽讞 诪讚讬谞讗 专讗讜讬 诇讙讘讜转 诪诪谞讜. 讻谞诇注"讚 谞讻讜谉 讘住讘专讗. 
讗讜诇诐 讬砖 诇讚讜谉 讘诪讟诇讟诇讬诐 讘诇讗 讗讙讘 专拽 讘讗驻讜转讬拽讬. 讚讛讚讬谉 注砖讛 砖讜专讜 讗驻讜转讬拽讬 讜诪讻专讜 讗讬谉 讘注"讞 讙讜讘讛 诪诪谞讜 讚诇讬转 诇讬讛 拽诇讗. 讗讘诇 诪讬转诪讬 讚注转 讛专讘讛 驻讜住拽讬' 讚讙讜讘讬谉. 讻讬讜谉 讚讞讝讬谞谉 讚住诪讱 讚注转讜 注诇讬讬讛讜. 讜讘讝讛 讬砖 诇讚讜谉 讗诐 讚讬讬谞讬谉 讚讛讜讬 讗讬谞讛讜 讚讗驻住讬讚讜 讗谞驻砖讬讬讛讜. 讜诪砖讜诐 驻住讬讚讗 讚诪诇讜讛 讛讜讬 讻讬讜专砖 讜诪讚讬谞讗 讙讜讘讬谉 诪讬谞讬讛. 讜讙诐 讘讻讛"讙 讬砖 住讘专讜转 诇讜诪专 讚讗诐 (讗诐) 讛讘注诇 讻诇讜拽讞 诪"诪 讙讜讘讛 诪讟诇讟诇讬谉 砖诇 讗驻讜转讬拽讬 诇讚讘专讬 转讜住' 驻' 谞注专讛 (讚祝 诪讟 注"讘) 讚"讛 讛讜讗 讜讗砖转讜 讜讻讜'. 讚讚讜拽讗 注砖讛 砖讜专讜 讗驻讜转讬拽讬 讜诪讻专讜. 讚讚讜拽讗 诪讻专讜 讗讘诇 谞转谞讜 讘诪转谞讛 讙讜讘讛 诪诪谞讜. 讗祝 讚诇砖讗专 讚讘专讬诐 诪转谞讛 讻诪讻专 注"砖. 讗"讻 讬"诇 讚讙诐 讘注诇 砖讜讬谞讛讜 专讘谞谉 讻诇讜拽讞. 讜讛讬讬谞讜 讻诪拽讘诇 诪转谞讛 讜讙讜讘讬诐 诪诪谞讜 诪讟诇讟诇讬谉 砖诇 讗驻讜转讬拽讬. 讜拽"诇: 
讜讘诪"砖 讛砖"讻 注讜讚 讘住"拽 讛谞"诇 讜讝"诇 诪讬讛讜 讻"讝 讻砖讛诪讟诇讟诇讬诐 讗讬谞诐 讘注讬谉. 讗讘诇 讗诐 讛诐 讘注讬谉 讙讜讘讬诐 诪诪谞讜 讗驻讬诇讜 讘诪注"驻 讚诇讗 讙专注 诪诇讜转讛 注"驻 讜讻讜'. 讜讚讘专讬诐 转诪讜讛讬诐 讛谉 讚讛讚讘专 讘专讜专 诇讛诪注讬讬谉 讘讛专诪讘"诐 讚诪拽讜专 讛讚讬谉 讘讛诇讜讗讛 讘注讬谉 讛讜讗 讘专诪讘"诐 驻讻"讜 诪诪诇讜讛. 讜诪专讚讻讬 驻' 讬"谞. 讜诪讘讜讗专 砖诐 讚讚讜拽讗 讘讙讜祝 讛诇讜讗讛 讚讬砖 砖讬讬讻讜转 讘讝讛 诇诪诇讜讛. 讜讙诐 讘讝讛 讻转讘 讛谞"讬 住"驻 讬"谞. 讜讘讛讛"诪 砖诐 诇讞诇讜拽. 讚诪"诪 讻讬讜谉 砖谞讟诇讛 诇讛讜爪讬讗诐 讛讜讬 讻砖讗专 诪讟诇讟诇讬诐. 讗讘诇 讘诪讟诇讟诇讬诐 砖诇讛 砖讛讻谞讬住讛 驻砖讬讟讗 讚讛讜讬 讻诇讜拽讞. 讜讻"讻 讘讛专砖讘"诐 讜注诪讚讛 讜谞讬砖讗转 讜讛讻谞讬住讛 诇讜 谞"诪 注"砖. 讜讚讘专讬 讛砖"讻 爪"注 诇讚注转讬:


讘诪"砖 讛谞"讬 住"驻 讬"谞 讚讘讗砖讛 砖诪讻专讛 讘谞"诪 讜讛诪注讜转 注讚讬讬谉 讘注讬谉. 讗讜 诪讛 砖讛讞诇讬驻讛 注讚讬讬谉 讘注讬谉 爪专讬讱 诇讛讞讝讬专 诇诇讜拽讞: 
讜讛谞讛 讘诪"砖 讚讗诐 讛诪注讜转 讘注讬谉 爪专讬讱 诇讛讞讝讬专. 讘讝讛 砖驻讬专 讬"诇 诪砖讜诐 砖讛诪拽讞 讗讬谞讜 讛讜讬 讛诪注讜转 讘转讜专转 驻拽讚讜谉. 讜讻诪讜 讘讛讻讬专 讘讛 砖讗讬谞讜 砖诇讜. 讘驻"拽 讚讘"诪 (讚祝 讟"讜). 讜讗祝 讚砖诐 讻转讘 讛谞"讬 讚诪注讜转 驻拽讚讜谉. 讛讬讬谞讜 讘讛讬转专 转砖诪讬砖 讻诪讜 讘砖诇讞谞讬 讜诪注讜转 诪讜转专讬诐 注"砖. 讜诪"诪 讻"讝 砖诇讗 讛讜爪讬讗讛 讛讜讬 专拽 驻拽讚讜谉. 讜讘讝讛 谞专讗讛 讚诪讬讜砖讘 讚讘专讬 讛讟讜专 (住讬诪谉 爪) 砖讻转讘 讙"讻 讘砖诐 讛专讗"砖 讚讗诐 讛诪注讜转 讘注讬谉 诪讞讝讬专讬谉 诇诇讜拽讞. 讜诇讻讗讜专讛 拽砖讛 诪讚讘专讬 讛专讗"砖 住驻"讘 讚拽讬讚讜砖讬谉 砖讻转讘 讗诪转谞讬' 讚诪讻专谉 讜拽讬讚砖 讘讚诪讬讛诐 诪拽讜讚砖转. 讻讬讜谉 讚讬讚注 讛诇讜拽讞 砖讛讜讗 砖诇 注专诇讛 谞转谉 讛诪注讜转 诇砖诐 诪转谞讛. 讜讗"讻 讛"谞 讗诪讗讬 诪讞讝讬专讬诐 讛诪注讜转 讘注讬 讛讗 讛讜讬 诪注讜转 诪转谞讛 讻讬讜谉 讚讬讚注 砖讛讜讗 砖诇 讘注诇 讜讗"讬 诇诪讻专讛. 讜讛专诪讘"诐 砖讻转讘 讙"讻 讚讗诐 讛诪注讜转 讘注讬谉 诪讞讝讬专讬讛 诇讟注诪讬诐 讗讝讬诇 讚住"诇 住驻讻"讜 诪诪诇讜讛 讚讙诐 讘讛诇讜讗讛 讗诐 讛诪注讜转 讘注讬谉 诪讞讝讬专讬谉 讜讛"讛 讛讻讗 讚诇讗 住"诇 诇讛专诪讘"诐 诪注讜转 诪转谞讛. 讗讘诇 诇砖讬讟转 讛专讗"砖 拽砖讛. 
讜爪"诇 讚讘讗诪转 诪"砖 讛专讗"砖 讚诪注讜转 诪转谞讛 诇"讚. 讚讛讗 讘讗诪转 拽讬讬"诇 讘讛讻讬专 讘讛 砖讗讬谞讛 砖诇讜 讚诪注讜转 驻拽讚讜谉. 讜讻诪"砖 讛讘"砖 (住住"讬 讻讞). 讗诇讗 讚讻讜讜谞转 讛专讗"砖 讙"讻 讚诪注讜转 驻拽讚讜谉 专拽 讚讟注诪讗 讚诪讻专谉 讜拽讬讚砖 讘讚诪讬讛谉 诪拽讜讚砖转 诪砖讜诐 讚讛讜讬 驻拽讚讜谉 讘讛讬转专 转砖诪讬砖 讻诪"砖 讛谞"诇. 讜诪砖"讛 讻讬讜谉 砖拽讬讚砖 讗砖讛 讛讜讬 讻诪讜 诇讜讛 讛诪注讜转. 讗讘诇 讛讻讗 讻"讝 砖讛讬讗 讘注讬谉 讛讜讬 驻拽讚讜谉. 讜讻诪讜 讘诪注讜转 诪讜转专讬诐 讘讘"诪 (讚祝 诪讚). 讜诪"砖 讛专讗"砖 讘讻转讜讘讜转 驻专拽 谞注专讛 讚讛诪注讜转 讘注讬谉 讞讜讝专讬谉 诪讟注诐 讙讝诇 注"讻 讙"讻 诇"讚 专拽 诪讟注诐 驻拽讚讜谉 讜讻讱 讛讜讗 讘专"谉 驻' 谞注专讛 讚讛讜讬 驻拽讚讜谉. 
讗讜诇诐 讘诪"砖 讛谞"讬 讚讗祝 讛讞诇讬驻讬谉 讗诐 讛诐 讘注讬谉 爪专讬讱 诇讛讞讝讬专诐. 讘讝讛 讬砖 诇注讬讬谉 讛讗 诪讬讚 砖讛讜爪讬讗转诐 谞注砖讛 诇讜讛 讜讛专讬 讚注转 讛谞"讬 诇讛讚讬讗 讚诇讜转讛 讜讗讻诇讛 诇讗讜 讚讜拽讗. 讚讛"讛 讘注讬谉 讗"爪 诇讛讞讝讬专诐. 讜讛"谞 讛讜讬 讛诇讜讗讛. 讜爪"诇 讚讻讜讜谞转 讛谞"讬 诇住讘专转 讛专讗"讛 讘驻专拽 谞注专讛 讚讛诪注讜转 砖谞转谉 讛诇讜拽讞 讻砖讛讘注诇 诪讜爪讬讗 诪讬讚 讛诇讜拽转 讛拽专拽注 讗讬谉 讛讘注诇 讝讜讻讛 讘诪注讜转 讚讛讜讬 讻诪讜 驻讬专讗 讚驻讬专讗. 讜讛讜讗 讻诪讜 讟讜讘转 讛谞讗讛 讘讘"拽 注"砖 讘讛专讗"讛. 讜诪砖"讛 讙诐 讘讛讞诇讬驻讛 讗讬谉 讛讘注诇 讝讜讻讛 讘讝讛 讛讞诇讬驻讬谉 讚讘讞讬讬' 讛讜讗 砖诇讛 诇讙诪专讬. 讜诪"砖 讛谞"讬 讚讙诐 诇讗讞专 诪讬转转讛 诪讞讝讬专讬谉 讗祝 讚讛讘注诇 讛讜讬 讬讜专砖 讜诪讟诇讟诇讬 讚讬转诪讬 诇讗 诪砖转注讘讚讬. 爪"诇 讚诪讬讬专讬 诇讗讞专 转拽谞转 讛讙讗讜谞讬诐 讚诪讟诇讟诇讬 讚讬转诪讬 诪砖转注讘讚讬 诇讘注"讞. 讜讗祝 讚讘注诇 诇讜拽讞 讛讜讬. 注"诪 讘讛谞讱 讞诇讬驻讬谉 诇讗 讛讜讬 诇讜拽讞 诪住讘专转 讛专讗"讛 讜讛讜讬 专拽 讬讜专砖. 讻讱 讛讬诐 谞专讗讛 诇讚讞讜拽 讘住讘专转 讛谞"讬. 讜讚讜拽:





讞讬讚讜砖讬 讛专讬"诪

诪转谞讬' 诪讬 砖诪转 讜讛谞讬讞 讘谞讬诐 讜讘谞讜转 讘讝诪谉 砖讛谞讻住讬诐 诪专讜讘讬谉 讛讘谞讬诐 讬专砖讜 讜讛讘谞讜转 讬讝讜谞讜 讻讜'. 诇讻讗讜专讛 诪讬讜转专 讛讗讬 讘讘讗 讚讜讚讗讬 讻讬讜谉 砖讬砖 诇讛谉 诪讝讜谞讜转 注讚 砖讬讘讙专讜 讻讚诪住讬拽 诪诪讬诇讗 讛讘谞讬诐 讬专砖讜 讛诪讜转专 讚讗讬谞讜 诪讙讬注 诇讘谞讜转 讬讜转专 讘转谞讗讬 讘"讚. 讜谞专讗讛 讚拽诪"诇 讛讞讬诇讜拽 砖讻转讘 讛专诪讘"诐 讝"诇 讜砖讗专 驻讜住拽讬诐 讚讘诪讜注讟讬谉 讗诪专 诇拽诪谉 诪讜爪讬讗讬谉 诇讘谞讜转 讻讜' 讜讗讬谉 诪谞讬讞讬诐 讗转 讛谞讻住讬诐 讘讬讚 讛讘谞讬诐 讻讬讜谉 讚讜讚讗讬 讬驻住讬讚讜 讗诇讗 谞讜转谞讬谉 讘讬讚 砖诇讬砖 讜讘诪专讜讘讬谉 诪谞讬讞讬谉 讘讬讚 讛讘谞讬诐 讜讛诐 谞讜转谞讬谉 诇讘谞讜转 诪讝讜谞讜转 讚讛讗 讛谉 讬讜专砖讬谉 讜讛讘谞讜转 讻砖讗专 讞讜讘 讜诇讻谉 转谞讬 讛讘谞讬诐 讬专砖讜 讛讬讬谞讜 讛讻诇 讗祝 讻讚讬 讛诪讝讜谉 讛讘谞讜转 讜讛谉 讬讝讜谞讜 诪讛诐 讻谞"诇. 注讜讚 讚拽诪"诇 讚诇注谞讬谉 诪专讜讘讬谉 讜谞转诪注讟讜 讜讻讛"讙 讘专砖讜转 讬讜专砖讬谉 拽讬讬诪讬 讛讻诇. 讜讻谉 诇注谞讬谉 拽讚诪讜 讜诪讻专讜 讚诪讛谞讬 讜转谞讬 讛讘谞讬诐 讬专砖讜 讛讬讬谞讜 讛讻诇 讚讻诇 讛谞讻住讬诐 讘讞讝拽转讬讬讛讜:


讛谞讛 诇讻讗讜专讛 诇诪讗讬 讚拽讬"诇 讬转讜诪讬诐 砖拽讚诪讜 讜诪讻专讜 讘谞讻住讬诐 诪讜注讟讬谉 讜讻"砖 诪专讜讘讬谉 讚诪讛 砖诪讻专讜 诪讻专讜 注"砖 讜讛谞讛 拽讬"诇 讚讗讞讬谉 砖讞诇拽讜 诇拽讜讞讜转 讛谉 讜讻诪讘讜讗专 讘讘讻讜专讜转 讚讗讬谉 诪诇讜讛 注"驻 讙讜讘讛 诇诪"讚 诇拽讜讞讜转 讛谉 讜讗"讻 讻砖讞讜诇拽讬谉 讛讬讜专砖讬诐 注诐 讛谞讻住讬诐 砖讜讘 诇讗 讬讜讻诇讜 讛讘谞讜转 诇讙讘讜转 讻诇诇 诇诪讝讜谞讜转 讚讛讗 讛讜讬 诇讬讛 讬转讜诪讬诐 砖拽讚诪讜 讜诪讻专讜 讻讜' 讚讗讬谞讛 讙讜讘讛 讚讻讬讜谉 砖讞诇拽讜 讜讛讜讬 讻诇 讗' 诇讜拽讞 注诇 讞诇拽讜 砖诪讻专 讞讘讬专讜 讚讗讬谉 讘专讬专讛. 讜讗"讻 砖讜讘 拽砖讛 诇诪讛 转谞讬 讛讘谞讬诐 讬专砖讜 讻讜' 讜讗讞"讻 讛讘谞讜转 讬讝讜谞讜 讜讛讬讬谞讜 砖谞讜转谞讬诐 讛讻诇 诇讘谞讬诐 讜讛诐 谞讜转谞讬诐 诇讘谞讜转 诪讝讜谞讜转. 讜讛讗 诇讻讗讜专讛 讻讬讜谉 砖讛讞讜讘 诪讙讬注 诪讬讚 注诇 谞讻住讬 讛讗讘 诇诪讛 诇讗 讬讙讘讜 诇讛谉 诪讬讚 讘转讜专转 讙讜讘讬讬谞讗 讜诇诪讛 讬讛讬讛 讘专砖讜转 讬讜专砖讬诐. 讜注"讻 爪"诇 谞讬讛讜 讚讛讞讜讘 讛讜讗 诪讬讚 讗讞专 诪讬转转 讛讗讘 讗讘诇 诪"诪 讛讜讬 讻讞讜讘 砖诇讗 讛讙讬注 讛讝诪谉 讚讛讝诪谉 驻讬专注讜谉 讛讜讗 诇讬转谉 诇讛谉 讘讻诇 讬讜诐 诪讝讜谞讜转 讜诇讻讱 诇讗 谞讜讻诇 诇讛讜爪讬讗 拽讜讚诐 讛讝诪谉 讜诇讙讘讜转 讛讻诇 讘讘"讗 专拽 讛讬讜专砖讬谉 讝讜讻讬诐 讘讛讻诇 讜讛谉 诪砖诇诪讬谉 讘讻诇 讬讜诐 讛讬讬谞讜 讻砖讛讙讬注 讛讝诪谉 讻谞"诇. 讜诇讻讱 讘谞讻住讬诐 诪讜注讟讬谉 讚讜讚讗讬 讬驻住讬讚讜 讛讘谞讬诐 讻砖讬讝讜谞讜 诪讛谉 砖驻讬专 讗讬谉 谞讜转谞讬诐 诇讛诐 诇讘谞讬诐 讚讛讗 拽讬"诇 讻砖专讜讗讬谉 讘讘"讞 砖注诇 讝诪谉 讜讻砖讬讜驻住讚讜 讛谞讻住讬诐 讜诇讗 讬讛讬讛 诇讜 诪诪讛 诇讙讘讜转 讗诐 谞诪转讬谉 注讚 讛讝诪谉 讙讜讘讛 讗祝 转讜讱 讛讝诪谉 注"砖 讜诪"砖 讛砖"讱 讝"诇 诇注谞讬谉 砖诪讬讟讛 讜诇讻讱 谞讻住讬诐 诪讜注讟讬谉 砖讬讜驻住讚讜 讙讜讘讬谉 转讜讱 讛讝诪谉 讜讛讬讬谞讜 诪讬讚 讗讞专 诪讬转转 讛讗讘 砖讛讞讬讜讘 讬砖 讻讘专 诪砖讗"讻 诪专讜讘讬谉 砖诇讗 讬驻住讬讚讜 讜讬讻讜诇讬谉 诇讛诪转讬谉 讻谞"诇 讜讗"讻 讻讬讜谉 讚讗讞讬谉 砖讞诇拽讜 诇拽讜讞讜转 讜讗诐 讬拽讞讜 讛讘谞讬诐 讛谞讻住讬诐 诇讗 讬讙讘讜 讻诇讜诐 讛讘谞讜转 讜讗"讻 砖讜讘 讬讙讘讜 讛讘谞讜转 诪拽讜讚诐 诇诪讝讜谞讜转 讜诇讗 讬谞转谉 讛讻诇 诇讘谞讬诐 讻讬讜谉 砖诇讗 讬讜讻诇讜 诇讙讘讜转 讗诐 谞诪转讬谉 注讚 讛讝诪谉 讜讻诪讜 讘谞讻住讬诐 诪讜注讟讬谉 讜讙讜讘讬谉 转讜讱 讛讝诪谉 讻谞"诇 讜讙诐 讘诪专讜讘讬谉 讬讛讬' 讛讚讬谉 讻谉 讻谞"诇:


讗讱 讬"诇 讘讗诪转 讚讛讚讬谉 讛讜讗 讻讬讜谉 砖讗住讜专 诇诪讻讜专 诇讻转讞讬诇讛 讘讬谉 讘谞讻住讬诐 诪专讜讘讬谉 讜讘讬谉 诪讜注讟讬谉 讻诪讜 讻谉 讗住讜专 诇讛诐 诇讞诇讜拽 讙"讻 砖诇讗 诇讛驻住讬讚 诇讛讘谞讜转 讻讬讜谉 讚谞讬诪讗 诇拽讜讞讜转 讛谉 讜讗讬谞诐 专砖讗讬谉 专拽 砖讬讛讬讛 讗爪诇诐 讘转讜专转 讬专讜砖讛 讻讚讬 诪讝讜谉 讛讘谞讜转 讜诇讗 讬讞诇拽讜 讘讬谞讬讛诐. 讜诇讻讱 讗讬谞诐 讙讜讘讬谉 诪讬讚 讻讬讜谉 砖讛讜讗 转讜讱 讝诪谞讜 讜诇讗 讬驻住讬讚讜 讻讬讜谉 砖诇讗 讬讞诇拽讜 讘讬谞讬讛诐 讻谞"诇:


讜讘讝讛 诪讚讜讬拽 诇砖讜谉 讛诪砖谞讛 讛讘谞讬诐 讬专砖讜 讜讛讘谞讜转 讬讝讜谞讜. 讛讬讬谞讜 讚拽诪"诇 讚讛讘谞讬诐 讬专砖讜 专拽 讘转讜专转 讬专讜砖讛 讗讘诇 诇讗 砖讬讞诇拽讜 讘讬谞讬讛诐 砖讬讛讬讛 诇拽讜讞讜转 讻谞"诇. 讜诇讻讱 讻砖讬专砖讜 讗讝 讛讘谞讜转 讬讝讜谞讜 讗讞"讻 诪转讞转 讬讚诐 讻谞"诇 讗讘诇 讗诐 讬专爪讜 诇讞诇讜拽 砖讬驻住讬讚讜 砖讜讘 诇讜拽讞讬谉 诇诪讝讜谉 讛讘谞讜转 诪拽讜讚诐 讚讬驻住讬讚讜 讻谞"诇. 讜诪讬讜砖讘 讚谞拽讬讟 讘谞讬诐 讛诇讗 讙诐 讘讘谉 讗讞讚 讛讚讬谉 讻谉. 讜诇诪"砖 拽诪"诇 讛讱 讚讬谞讗 讚讜拽讗 讘讘谞讬诐 讚诇讗 讬讞诇拽讜 讘讬谞讬讛诐 诪砖讗"讻 讘讘谉 讗' 诇讗 讛讜讬 砖诪注讬谞谉 讛讗讬 讚讬谞讗 讻诇诇 讻谞"诇:


讗诪谞诐 驻砖讟讗 讚诇讬砖谞讗 诪砖诪注 拽爪转 讚讬专砖讜 讜专砖讗讬谉 诇讞诇讜拽 讙"讻 讜拽砖讛 讻谞"诇 讛讗 讬驻住讬讚讜. 讜诇讻讗讜专讛 讗驻砖专 诇讜诪专 讚讛讗 讛专诪讘"谉 讝"诇 讻转讘 讚诇砖讜谉 拽讚诪讜 讜诪讻专讜 讚讛讜讬 住驻拽 讗讬 诪讛谞讬 讛诪讻讬专讛 讜讗讬谉 讬讻讜诇讬谉 诇讛讜爪讬讗 诪住驻拽 注"砖 讜讗讬谞讜 诪讜讘谉 诪讗讬 讛住驻拽. 讜讗驻砖专 诇讜诪专 讚讛讗 讘讗诪转 讛讞讬讜讘 转谞讗讬 讘"讚 讚讘谞讬谉 谞讜拽讘讬谉 讗讬谉 诇讜诪专 砖讛讞讬讜讘 讞诇 专拽 讗讞专 诪讜转讜 讚讗讝 讗讬谉 讛谞讻住讬诐 砖诇讜 讜讻诪讜 讻诇 讛拽谞讬谞讬诐 讚讗讬谉 拽谞讬谉 诇讗讞专 诪讬转讛 讜讗讬谉 住讘专讗 诇讜诪专 砖转讬拽谞讜 讞讻诪讬诐 讛讞讬讜讘 注诇 讬讜专砖讬诐 讗讞专 诪讬转讛. 讜讗祝 讚讗诪专 讘砖"住 诇注谞讬谉 驻专谞住讛 住"诇 讚讘"讞 讚讗讞讬谉 讛讜讬 诪"诪 讛讗 讗讬谞诐 诪讞讜讬讘讬谉 专拽 诪讻讞 讞讬讜讘 讛讗讘. 讜注讜讚 讚讛讗 讘注讬 诇诪讬诪专 讚诇讬讙讘讬 诪诪砖注讘讚讬 砖诪讻专 讘讞讬讬讜 专拽 讚讗讬谉 拽爪讜讘讬谉 讻讜'. 讜讗"讻 注"讻 讛讞讬讜讘 诪拽讜讚诐. 讜讬"诇 讚讛讜讬 讻诪讜 诪讛讬讜诐 讗诐 诪转讬 讜讗讞专 诪讬转讛 讛讞讬讜讘 诇诪驻专注 诪砖注转 谞砖讜讗讬谉. 讗讜 讬"诇 讚讛讬讛 讛转拽谞讛 讻诪讜 诪转谞转 砖"诪 砖讗注驻"讻 讬讞讜诇 讘砖注转 诪讬转讛 讻诪"砖 讛专讬"祝 讗讜 讗讞专 诪讬转讛 诪讬讚 讘转讜专转 讬专讜砖讛 讻诪讜 讘讻转讜讘讜转 讘谞讬谉 讚讬讻专讬谉 讚讗诪专 讬专转讬谉 转谞谉. 讜讬"诇 讚讗讬 讘转讜专转 讬专讜砖讛 诇讗 诪讛谞讬 拽讚诪讜 讜诪讻专讜 讻讬讜谉 砖讙诐 讛诐 讬讜专砖讬谉 讻谞"诇 专拽 讗讬 讘转讜专转 讞讜讘 诇诪驻专注 诪讛谞讬 诪讻专讜 讻讬讜谉 讚讗讬谞谉 讙讜讘讜转 诪诪砖注讘讚讬 讜讘讛讗 讚诪讛讬讜诐 讗诐 诪转讬 讗诪专 讘砖"住 讙讬讟讬谉 讚转诇讜讬 讗讬 讬砖 讘专讬专讛 讻讜' 讜讗讬 讗讬谉 讘专讬专讛 诇讗 诪讛谞讬 讜拽讬"诇 讚讛讜讬 住驻拽 讗讬 讬砖 讘专讬专讛 讻讜' 讜诇讻讱 转诇讬' 讘讝讛 讚讗讬 讬砖 讘专讬专讛 讗诪专讬谞谉 讚讛讬讛 讛转谞讗讬 讘"讚 专拽 讘转讜专转 讞讜讘 诇诪驻专注 讚诇诪讛 谞讬诪讗 讘转讜专转 讬专讜砖讛 讻讬讜谉 讚诪讛谞讬 讙诐 讻谞"诇. 讗讘诇 讗讬 讗讬谉 讘专讬专讛 讜诇讗 诪讛谞讬 讛讞讬讜讘 讻谞"诇 注"讻 讛讬讛 讛转拽谞讛 讘转讜专转 讬专讜砖讛. 讜诇讻讱 拽讚诪讜 讜诪讻专讜 诪讛谞讬 砖讗讬谉 诇讛讜爪讬讗 诪住驻拽 讚讗讬 讬砖 讘专讬专讛 讗讬谞讜 专拽 讞讜讘 讜诪讛谞讬 讛诪讻讬专讛 讻谞"诇:


讜讗"讻 诪讬讜砖讘 讚讛讗 讚讗讞讬谉 砖讞诇拽讜 转诇讬' 讙"讻 讗诐 讬砖 讘专讬专讛 讗讝 讬讜专砖讬谉 讛讜讬 讗讬 讗讬谉 讘专讬专讛 讛讜讬 诇拽讜讞讜转 讻讚讗诪专 讘砖"住. 讜讗"讻 讻讗谉 讗诐 讞讜诇拽讬谉 讛讘谞讬诐 讙讜讘讬谉 讛讘谞讜转 诪诪"谞 诪讛诐 讚讗讬 讬砖 讘专讬专讛 讜诪讛谞讬 拽讚诪讜 讜诪讻专讜 砖讗讬谞讜 专拽 讞讜讘 诪"诪 讙讜讘讬谉 讚讗讬谉 讻讗谉 诪讻讬专讛 讚注讚讬讬谉 讬讜专砖讬诐 讛谉 讗祝 砖讞诇拽讜 讻讬讜谉 讚讬砖 讘专讬专讛 讻讜' 讜讗讬 讗讬谉 讘专讬专讛 讜诇拽讜讞讜转 讛谉 诪"诪 讙讜讘讬谉 讚砖讜讘 诇讗 诪讛谞讬 拽讚诪讜 讜诪讻专讜 讚讗讬 讗讬谉 讘专讬专讛 讛讜讬 注"讻 讘转讜专转 讬专讜砖讛 讜诇讗 诪讛谞讬 讛诪讻讬专讛 讜砖驻讬专 讙讜讘讬谉 诪诪"谞 讻谞"诇. 讜讚讜拽讗 诪讻讬专讛 诇讗讞专 诪讛谞讬 诪住驻拽 诪砖讗"讻 讗讞讬谉 砖讞诇拽讜 讻谞"诇. 讗诪谞诐 谞专讗讛 讚讝"讗 讚诪砖诪注 诪讛驻讜住拽讬诐 讚诇讗 转诇讬讗 讘讛讗 讜讛诪讻讬专讛 诪讛谞讬 讗祝 砖讬讛讬讛 讻诪讜 讬专讜砖讛 讚诪"诪 讗讬谞讜 专拽 讞讜讘 讻谞"诇:


讜讛谞讛 诇讻讗讜专讛 讬"诇 讻讬讜谉 讚拽讬"诇 驻"拽 讚讘"拽 讙讘讬 讗讞讬谉 砖讞诇拽讜 讜讘讗 讘"讞 讜谞讟诇 讞诇拽讜 砖诇 讗' 讚讘讟诇讛 诪讞诇讜拽讜' 讜讻转讘 讛专讗"砖 讝"诇 讚讗祝 讚拽讬"诇 讗讞讬谉 诇拽讜讞讜转 讛谉 诪"诪 诇注谞讬谉 讝讛 讗诪专讬谞谉 讚讬讜专砖讬谉 讛讜讜 注"砖 讜讗"讻 讻讗谉 砖驻讬专 讙讜讘讬谉 讗讞"讻 讚讛讗 讻砖讙讜讘讬谉 诪诪讬诇讗 讘讟诇 讛讞诇讜拽讛 讜讗讬谞诐 诇拽讜讞讜转 讻诇诇 讜诇讗 讛讜讬 讻诇诇 拽讚诪讜 讜诪讻专讜 讻谞"诇. 讗讱 讝"讗 讚诇诪讛 讗诪专 讘讘讻讜专讜转 讚讗讬 诇拽讜讞讜转 讛谉 讗讬谉 诪注"驻 讙讜讘讛 讚讗讬谞讜 讙讜讘讛 专拽 诪讬讜专砖讬诐. 讜谞讬诪讗 讙"讻 讻谞"诇 讚砖驻讬专 讬讙讘讛 讚讻讬讜谉 砖讬讙讘讛 讘讟诇讛 诪讞诇讜拽讜转 讜讗讬谞诐 诇拽讜讞讜转 讻诇诇 专拽 讬讜专砖讬诐 讜讙讘讬 砖驻讬专 讻谞"诇. 讜注"讻 讚讝"讗 讚讻砖讙讜讘讛 砖驻讬专 讘讟诇 讛讞诇讜拽讛 讗讘诇 讻诇 讝诪谉 砖诇讗 讙讘讛 讛谉 诇拽讜讞讜转 诪诪讬诇讗 讗讬谞讜 讬讻讜诇 诇讙讘讜转 讜诇讗 讘讟诇讛 讛讞诇讜拽讛 讻诇诇 讜注讚讬讬谉 诇拽讜讞讜转 讛谉 讜讚讜拽讗 讘砖讟专 讚讙讜讘讛 讙诐 诪诇拽讜讞讜转 讜讘"讻 讜讘"讻 讙讘讬 砖驻讬专 讘讟诇 诪砖讗"讻 讘注"驻 讻谞"诇. [讜讘讗诪转 砖讬砖 诇讬砖讘 讘讝讛 转诪讬讛转 讛驻讜住拽讬诐 讚拽讬"诇 诪诇讜讛 注"驻 讙讘讬 诪讗讞讬谉 砖讞诇拽讜 讜拽讬"诇 诇拽讜讞讜转 讛谉 讜讬砖 诇讜诪专 讻诪"砖 讚讻讬讜谉 讚讘讟诇讛 诪讞诇讜拽讜转 讙讘讬 讻谞"诇 讗讱 诇讗 诪砖诪注 讻谉 诪讚讘专讬 讛驻讜住拽讬诐] 讜讗"讻 讙诐 讻讗谉 讛讜讬 砖驻讬专 拽讚诪讜 讜诪讻专讜 讜诪诪讬诇讗 讗讬谉 讙讜讘讬谉 讛讘谞讜转 讜诇讗 讘讟诇讛 讛讞诇讜拽讛 讻谞"诇. 讜注讬讬谉 诪"砖 诇拽诪谉 讚诇讗 拽砖讛:


讛谞讛 讛转谞讗讬 讘"讚 讚诪讝讜谞讜转 讛讘谞讜转 诇讻讗讜专讛 讗讬谉 讻讗谉 砖讬注讘讜讚 讛讙讜祝 讻诇诇 讻讬讜谉 讚讗讬谉 砖讜诐 讞讬讜讘 诪讞讬讬诐 讻诇诇 讜讛讗 讗诪专 讘砖"住 讘讻讜专讜转 讜讻诪讛 讚讜讻转讬 讚砖讬注讘讜讚 谞讻住讬诐 专拽 注专讘讬谉 讘讬讛 讜讻砖讗讬谉 砖讬注讘讜讚 讙讜祝 诇讗 砖讬讬讱 砖讬注讘讜讚 谞讻住讬诐. 讜讻转讘 讛专"谉 讻转讜讘讜转 驻专拽 讛讻讜转讘 讚讛讗 讚讙讜讘讛 讘"讞 讻砖诪转 讛诇讜讛 讗祝 讚驻拽注 砖讬注讘讜讚 讛讙讜祝 讛讜讗 诪砖讜诐 讚注专讘讜转谉 砖诇 谞讻住讬诐 讛讜讗 讻砖讗"讗 诇砖诇诐 讗讜 讻砖讗讬谞讜 讻讗谉 讜讻讬讜谉 砖注专讘讬谉 讘讬讛 诪讞讬讬诐 讜诪转 讜讗讬谞讜 诇砖诇诐 讙讜讘讛 诪讛谉 注"砖. 讜讝讛 诇讗 砖讬讬讱 专拽 讻砖讬砖 讞讬讜讘 注诇 讙讜驻讜 诇砖诇诐 诪讞讬讬诐 诪砖讗"讻 诪讝讜谉 讛讘谞讜转 讚诪注讜诇诐 诇讗 讛讬讛 砖讬注讘讜讚 注诇 讙讜驻讜 诇砖诇诐 诪讗讬谉 讬讛讬讛 砖讬注讘讜讚 注诇 讛谞讻住讬诐. 讜讛讗 讛谞讻住讬诐 诇讘讚 讗"讗 诇讛砖转注讘讚 讻诇诇 讘诇讗 讞讬讜讘 讙讜驻讜 讻讚讗诪专 讙讘讬 诪谞讛 讗讬谉 讻讗谉 诪砖讻讜谉 讗讬谉 讻讗谉. 讜诇讛驻讜住拽讬诐 讚讻砖诪转谞讛 讘驻讬专讜砖 诪讛谞讬 讗"砖 讚讚讜拽讗 讘住转诐 砖讬注讘讜讚 讗诪专 讘砖"住 讚注专讘讬谉 讻讜' 诪砖讗"讻 讻讗谉 讚讗"讗 讘注谞讬谉 讗讞专 讗"讻 砖讬注讘讚 讘驻讬专讜砖 讛谞讻住讬诐 讘诇讗 砖讬注讘讜讚 讙讜驻讜 讜诪讛谞讬. 讗讘诇 诇讛驻讜住拽讬诐 讚讙诐 讘驻讬专讜砖 诇讗 诪讛谞讬 诇讛讟讬诇 注专讘讜转 注诇 讛谞讻住讬诐 诇讞讜讚 拽砖讛 讻谞"诇. 讜讘砖诇诪讗 讘讻转讜讘讛 讗祝 讚诇讗 谞讬转谉 诇讙讘讜转 诪讞讬讬诐 注讻"驻 讬砖 注诇讬讜 讞讬讜讘 讛讙讜祝 讘讙讬专讜砖讬谉 讜诪砖转注讘讚 诪注讻砖讬讜 讻砖转爪讗 诪诪谞讜 讘讙讟 讗讜 诪讬转讛 讜讬砖 讗讜驻谉 砖讬砖诇诐 讘讞讬讬诐 诪砖讗"讻 诪讝讜谉 讛讘谞讜转 讻谞"诇. 讜讘砖诇诪讗 讗讬 讛讜讬 讘转讜专转 讬专讜砖讛 讗"砖 讚转讬拽谞讜 讚谞讻住讬诐 诪讜注讟讬谉 讬专砖讜 讛讘谞讜转 讻讚讬 诪讝讜谞讜转讬讛谉 讜诇讝讛 诇讗 爪专讬讱 砖讬注讘讜讚 讛讙讜祝 讚讝讜讻讬谉 讘谞讻住讬诐 注爪诪诐 诇讛讬讜转 砖诇讛诐 讜讻诪讜 诪转谞转 砖讻"诪. 讗讘诇 讻讬讜谉 讚拽讚诪讜 讜诪讻专讜 诪讛谞讬 讜注"讻 砖讗讬谞讜 专拽 讞讜讘 讜拽砖讛 讻谞"诇. 讜爪"诇 讻讚讗诪专 讘砖"住 驻专拽 讗注"驻 诇注谞讬谉 驻专谞住讛 讚讘注"讞 讚讗讞讬谉 讛谉 讻诪讜 讻谉 诇注谞讬谉 诪讝讜谞讜转 讛讟讬诇讜 讛讞讻诪讬诐 讞讜讘 讝讛 注诇 讛讗讞讬谉 讜讬砖 注诇讬讛诐 砖讬注讘讜讚 讛讙讜祝 讜讗祝 讚讛讗讘 讗讬谞讜 讬讻讜诇 诇讞讬讬讘 讗转 讛讬讜专砖讬诐 诪"诪 转讬拽谞讜 讞讻诪讬诐 讛讞讬讜讘 注诇讬讛诐. 讗讜 讚讻诪讜 讚讗诪专 讘砖"住 驻专拽 讬"谞 讚讗祝 诇谞讜诇讚讬诐 讚讗"讗 诇讛拽谞讜转 转谞讗讬 讘"讚 砖讗谞讬 注"砖 讻诪讜 讻谉 转拽谞讜 砖讬注讘讜讚 谞讻住讬诐 讘诇讗 砖讬注讘讜讚 讛讙讜祝 讙"讻 讗祝 讚诇讗 诪讛谞讬 讘讻诇 诪拽讜诐. 讗讜 讬"诇 讻诪"砖 诇注讬诇 讚讛讜讬 诪讛讬讜诐 讗诐 诪转讬 讚讗讞"讻 讻砖诪转 讞诇 注诇讬讜 砖讬注讘讜讚 讛讙讜祝 诇诪驻专注 诪砖注转 谞砖讜讗讬谉. 讜讚讜讞拽 讚讛讗 砖讬注讘讜讚 讛讙讜祝 讗讬谞讜 专拽 诪爪讜讛 讛诪讜讟诇 注诇讬讜 诇拽讬讬诐 讜诇砖诇诐 讜讻讬讜谉 砖讬讛讬讛 注诇讬讜 讞讬讜讘 诪讞讬讬诐 诪讗讬 诪讜注讬诇 诪讛 讚讗讞专 诪讬转讛 诪转讞讬讬讘 诇诪驻专注 讛讗 诪"诪 诇讗 讛讬讛 注诇讬讜 砖讜诐 讞讬讜讘 注诇 讙讜驻讜 诇砖诇诐. 讜讗讬 谞讬诪讗 讚讞诇 专讙注 讗' 拽讜讚诐 诪讜转讜 讗"砖 讻诪讜 讘讙讟 讚讛讜讬 诪"诪 砖讬注讘讜讚 讛讙讜祝. 讗讱 讛驻讜住拽讬诐 诇讗 讻转讘讜 讻谉 注"砖 讜讘砖"住 驻专拽 讬"谞:

